title: কুরআনের ইতিহাস

text: ক্রিস্টফ লুক্সেমবার্গ দ্বারা কোরান এর উৎস্যের ব্যাখ্যার এই সন্দেহবাদী ধারাটি আরও বিস্তৃত হয়। তিনি কোরানের পরবর্তি সময়ে রচনার দাবীকে সমর্থন করেন এবং বলেন যে এর অনেকাংশই মুহম্মদ ভিন্ন উৎস্য থেকে নেয়া হয়েছে। লুক্সেনবার্গ তার অভিসন্দর্ভের জন্য বিখ্যাত, যেটি বলে কোরান সিরিয়াক ভাষায় রচিত একটি প্রাথমিক খ্রিস্টীয় সংকলনের পুনর্লেখন। (জার্ড আর. পুইন এবং কোরানে আলেকজান্ডার দ্য গ্রেট নিবন্ধ দুটিও দেখুন।)


title: মৌলভী মোহাম্মদ নঈমউদ্দিন

text: মৌলভী মোহাম্মদ নঈমউদ্দিন সর্বপ্রথম কোরান ও বোখারী শরীফ অনুবাদ করে বাঙালি মুসলমানদের মধ্যে পথিকৃতের ভূমিকা পালন করেন এবং বাংলায় অনূদিত কোরান শরীফের প্রথম খন্ড করটিয়া মাহমুদিয়া প্রেসে মুদ্রিত ও মীর আতাহার আলী কর্তৃক প্রকাশিত হয় (১৮৯১) এবং উপমহাদেশের মুশির্দাবাদ, এলাহাবাদ, জৈনপুর, বিহার, আগ্রা, দিল্লি প্রভৃতি স্থানের দেশবরেণ্য বিখ্যাত আলেম ও ইসলামি চিন্তাবিদদের নিকট থেকে ইলমে শরীয়ত (জাহেরী) ও ইলমে মারেফাত (বাতেনী বিদ্যা) আয়ত্ত করেন।


title: গ্যালিলিও গ্যালিলেই

text: খালি চোখে অদৃশ্য অসংখ্য নক্ষত্রের অস্তিত্ব দূরবীক্ষণ যন্ত্রে ধরা পড়ে। সে সময় খালি চোখে কৃত্তিকা তারামণ্ডলে মাত্র ৬টি নক্ষত্র দেখা যেত; কিন্তু গ্যালিলিও দূরবীক্ষণ যন্ত্রের দ্বারা ৩৬টি নক্ষত্র পর্যবেক্ষণ করেন। সে সময়ের রহস্যময় ছায়াপথ মিল্কিওয়ে পর্যবেক্ষণ করে দেখান যে, তা আসলে অসংখ্য নক্ষত্রের সমষ্টি। দূরবীক্ষণ যন্ত্রের সাহায্যে তিনি বিষমতারা, নক্ষত্রপুঞ্জ এবং কয়েকটি নীহারিকাও আবিষ্কার করেছিলেন।


title: হ্যালির ধূমকেতু

text: হ্যালির ধূমকেতু (ইংরেজি ভাষায়: Halley's Comet), প্রতি ৭৫-৭৬ বছর পরপর পৃথিবীর আকাশে দৃশ্যমান হয়ে উঠা একটি ধূমকেতু। বিখ্যাত ইংরেজি জ্যোতির্বিজ্ঞানী এডমান্ড হ্যালির নামানুসারে এর নামকরণ করা হয়েছে। এর অফিসিয়াল ডেসিগনেশন হচ্ছে ১পি/হ্যালি। মাঝে মাঝে একে "কমেট হ্যালি" তথা "ধূমকেতু হ্যালি" নামে ডাকতে দেখা যায়। প্রতি শতাব্দীতেই আকাশে কোন কোন তারা অনেক উজ্জ্বলভাবে দৃশ্যমান হয়ে উঠে। এর অনেকগুলোই আবার দীর্ঘ সময় ধরে দৃশ্যমান থাকে। কিন্তু হ্যালির ধূমকেতু একমাত্র স্বল্পমেয়াদী ধূমকেতু যা খালি চোখেও স্পষ্ট দেখা যায়। সে হিসেবে এটি খালি চোখে দৃশ্যমান একমাত্র ধূমকেতু যা একজন মানুষের জীবদ্দশায় দুইবার দেখা দিতে পারে। ১৯৮৬ সালে সৌর জগৎতের অভ্যন্তরভাগে এই ধূমকেতুকে শেষবারের মত দেখা গিয়েছিল। ২০৬১ সালে এটি আবার পৃথিবীর আকাশে দেখা দেবে।


title: চোখ উঠা

text: চোখ জ্বলবে, চোখের ভেতর অস্বস্থি শুরু হয়, সামান্য ব্যথা হয়। রোদে বা আলোতে তাকাতে কষ্ট হয় ও অতিমাত্রায় পানি পড়ে। চোখ লাল হয়ে ফুলে উঠে। ঘুম থেকে উঠার পর চোখের পাতা দুটি একত্রে লেগে থাকে। চোখ থেকে শ্লেষ্মাজাতীয় পদার্থ বের হতে থাকে ও হলুদ রঙের পুঁজ সৃষ্টি হয়। সাধারণত ৭ থেকে ৮ দিনের মধ্যে উপসর্গগুলো কমে আসে। কিন্তু দৃষ্টি ঝাপসা হয়ে যায়। মণি বা কর্নিয়াতে সাদা দাগ পড়ে যায়। খালি চোখে দেখে বোঝা যায় না। এতগুলো উপসর্গ রোগীর ক্ষেত্রে একসাথে দেখা নাও যেতে পারে।


title: লেগুন নেবুলা

text: Giovanni Hodierna ১৬৫৪ সালে নেবুলাটি আবিষ্কার করেন। এই নেবুলাটি এখন পযন্ত আবিষ্কৃত খালি চোখে দৃশ্যমান নক্ষত্রের জন্মদাত্রী দুইটি নেবুলার মধ্যে একটি। খালি চোখে রাতের আকাশে তাকালে মধ্য-উত্তর অক্ষে ক্ষীনভাবে এই নেবুলাটি দেখা যায়। টেলিস্কোপের সাহায্যে ডিম্বাকৃতির মেঘের মতো দেখায়।


title: কুরআনের সমালোচনা ও খণ্ডন

text: সমালোচকগণ বলেন, পানি চক্রের এ প্রধান চারটি ধাপের মধ্যে ১, ২, ও ৪ নম্বর ধাপ তিনটি আমাদের অতি পরিচিত এবং খালি চোখেই দেখা যায়। বাষ্পীভবনের ধাপটি চোখে দেখা যায় না এবং চিন্তা করাও অত্যন্ত দুষ্কর। আশ্চর্যজনকভাবে, কুরআন বিভিন্ন স্থানে পানি চক্রের ১, ২, ও ৪ নম্বর ধাপগুলো পুংখানুপুংখরূপে বর্ণনা করেছে, যা সহজেই চোখে দেখা যায় এবং সপ্তম শতকের একজন মানুষের জন্য খুবই সাধারণ অভিজ্ঞতা। কিন্তু যেটি সাধারণ অভিজ্ঞতা নয়, সেটি হলো বাষ্পীভবন। এটি খালি চোখে দেখা যায় না এবং এ সম্বন্ধে পূর্ব থেকে জ্ঞান না থাকলে এটি কল্পনা করাও দুরূহ। কুরআন খুবই বিস্ময়করভাবে বাষ্পীভবনের এ ধাপটি নিয়ে মৌনতাবলম্বন করেছে, যা এটিই নির্দেশ করে যে, কুরআনের রচয়িতা সাধারণ অভিজ্ঞতালব্ধ বহির্ভূত এ ঘটনাটি সম্বন্ধে ওয়াকিবহাল ছিলো না।


title: অশনাক্ত উড়ন্ত বস্তু

text: অব্যাখ্যাত আকাশীক পর্যবেক্ষণ ইতিহাস জুড়ে প্রতিবেদন করা হয়েছে। এদের মধ্যে কিছু ছিল নিঃসন্দেহে প্রাকৃতিক জ্যোর্তিবিদ্যা সংক্রান্ত : ধূমকেতু, উজ্জ্বল উল্কা, একটি বা পাঁচটি গ্রহ যা খালি চোখে দেখা যায়, যুক্ত গ্রহীক, অথবা বায়ুমন্ডলীয় দৃষ্টিবিভ্রন্ত আলোমালা যেমন প্রতিসূর্য (Parhelia) এবং লেন্স অকৃতির মেঘমালা। একটি উদাহরণ যেমন হ্যালির ধূমকেতু, যেটি চীনের জ্যোর্তির্বিজ্ঞানীরা সম্ভবত খ্রীষ্ট্পূর্ব ২৪০ বছর অথবা ৪৬৭ বছর আগে প্রথম রেকর্ড করে ছিল। যাইহক, তাদের প্রকৃত কারণ ইতিহাস জুড়ে অপ্রাকৃতিক, স্বর্গদূত, অথবা অন্যান্য ধর্মীয় পূবাভাস বলে মনে করেছে। মধ্যে যুগে কিছু বস্তু চিত্রাঙ্গণ করা হয়েছে যা দেখলে মনে হতে পারে অনুরুপ আকষণীয় UFO । মধ্যে যুগে এবং নবযুগের অভ্যুদয়ে সময় এমন অন্যান্য চিত্রাঙ্গণ গুলোকে ইতিহাসবিদরা প্রায়ই ধর্মীয় প্রতিক হিসেবে চিহ্নিত করতো। সেন কুও (১০৩১–১০৯৫), চীন সরকারের একজন পন্ডিত ব্যক্তি, বহুবিদ্যাজ্ঞ, আবিস্কারক, তিনি অশনাক্ত উড়ন্ত বস্তুর সম্বন্ধে তার লেখা "Dream Pool Essays"(১০৮৮) বইতে একটি জীবন্ত অণুচ্ছেদ লিখে ছিলেন। ১১তম শতাব্দীতে আনহুই এবং জিয়াংসু (বিশেষভাবে Yangzhou শহর) নামের দুই জন প্রত্যক্ষদশীর প্রমাণ লিপিবদ্ধ করা হয়েছিল। তারা রাত্রি বেলা একটি দরজা বিশিষ্ট উড়ন্ত বস্তু দেখেছিল যার দরজার অভ্যন্তরীণ থেকে আগতো উজ্জল আলো গাছগুলি থেকে ছায়া দূর করে প্রায় দশ মাইল ব্যাসার্ধ জায়গা জুরে আলোকিত করেছিল এবং প্রচণ্ড গতিতে তার নিজ স্থান থেকে উডায়ন করতে সক্ষম হয়েছিল।দ্বিতীয় বিশ্বযুদ্ধের দিকে থেকে UFO দেখা শুরু হয়েছিল, একজন বিখ্যাত মার্কিন ব্যবসায়ী ক্যননেথ আরনোড এর মধ্যে ২৪শে জুন ১৯৪৭ থেকে, যখন তার ব্যক্তিগত প্লেন ওয়াশিংটন এর রাইনার পর্বতমালা কাছে দিয়ে উড়ছিল। সে বলেছিলেন, নয়টা অতি উজ্জ্বল বস্তু রাইনারের দিকে মুখ করে উল্ট পাশে উড়ছিল। যদিও অনুরুপ বস্তু ১৯৪৭ সালে আমেরিকাতে আরো দেখা গিয়েছিল।এমন উড়ন্ত বস্তুু বর্তমানে দেখাগেছে বলে জানা গেছে।


title: নসটক

text: এদের সাধারণত মাটিতে খালি চোখে দেখা যায় না। কিন্তু বৃষ্টি হলে এদের জেলির মত থকথকে রূপে দেখা যায় এবং মানুষ ভুলবশত ধারণা করে এরা আকাশ থেকে পরেছে। তাই এদের কিছু সুপরিচিত নাম হচ্ছেঃ star jelly, troll’s butter, witch's butter এবং witch’s jelly।


title: কালপুরুষ নীহারিকা

text:
এই নীহারিকাটি খালিচোখে দৃশ্যমান এবং দূষনমুক্ত জায়গা থেকেও খালিচোখে দেখা যায়। এটা কালপুরুষ কর্তৃত্ব মাঝখানে "তারকা" হিসেবে দেখা হয় ,যার তিনটি বড় তারকা দক্ষিণ কালপুরুষ বেল্ট অবস্থিত। খালি চোখে তারাগুলো অস্পষ্ট/ঝাপসা দেখায়,ছোট দূরবীন অথবা ছোট টেলিস্কোপ এর মাধ্যামে পরিষ্কার দেখা যায়। কেন্দ্রীয় অঞ্চলের শীর্ষ পৃষ্ঠ উজ্জ্বলতা হল ১৭ Mag/arcsec and বাইরের নীলাভ ভাস একটি শিখর পৃষ্ঠ উজ্জ্বলতা আছে যা ২১.৩ Mag/arcsec.
কালপুরুষ নীহারিকাটি বহন করে খোলা গুচ্ছ, যা অসমাস্তরাল বাহুবিশিষ্ট চতুর্ভুজ হিসেবে পরিচিত,যার কারণ তারকাগুচ্ছএর চারটি প্রধান তারা. এর মধ্যে দুটি সহজে সমাধান করা যায় রাতের আকাশে বাইনারি সিস্টেমের মাধ্যমে, যা সর্বমোট ৬ টি তারা.অসমাস্তরাল বাহুবিশিষ্ট চতুর্ভুজের তারা গুলো এখনো প্রাথিমক বছরে আছে। অসমাস্তরাল বাহুবিশিষ্ট চতুর্ভুজ এর উপাদান সম্ভবত অনেক বেশি "কালপুরুষ নীহারিকা ক্লাস্টার" যা সংযুক্ত বা একত্রিত হয়েছে প্রায় ২,০০০ তারা নিয়ে এবং ২০ আলোক বর্ষ জুড়ে।. সম্ভবত ২০০ মিলিয়ন বছর আগে এই কালপুরুষ নীহারিকা ক্লাস্টার ধাবিত তারা এর ঘর ছিল। যা বর্তমানে কালপুরুষ নীহারিকাটি থেকে দূরে সরে যাচ্ছে এর কারণ দ্রুতবেগ যা ১০০এনবিএসপি;কি.মি/সে থেকেও বেশি


title: বুধ গ্রহ

text:
পৃথিবী থেকে যেমন চাঁদের কলা দেখা যায়, তেমনি বুধেরও কলা রয়েছে। অন্তঃসংযোগে এটি একেবারে নতুন এবং বহিঃসংযোগে পূর্ণ থাকে। কিন্তু নবীন এবং পূর্ণ থাকা অবস্থায় বুধকে দেখা যায় না। কারণ এ সময় এই গ্রহটি সূর্যের সাথেই উদিত হয় এবং অস্ত যায়। কলার প্রথম এবং শেষ চতুর্থাংশ পূর্ব ও পশ্চিম দিকে সর্বোচ্চ দ্রাঘনে (elongation) ঘটে থাকে। বুধ থেকে সূর্যের দূরত্ব যখন অনুসূর থেকে ১৮.৫° দূরে থাকে তখন কলার প্রথম চতুর্থাংশে সর্বোচ্চ দ্রাঘন ঘটে। আর শেষ চতুর্থাংশের ক্ষেত্রে এটি ঘটে অপসূর বিন্দু থেকে ২৮.৩° দূরত্বে। পশ্চিম দিকে যখন সর্বোচ্চ দ্রাঘন ঘটে তখন বুধ সূর্য থেকে সবচেয়ে আগে উদিত হয়। আর পূর্বে সর্বোচ্চ দ্রাঘনের ক্ষেত্রে এটি সূর্য অস্ত যাবার সবচেয়ে পরে অস্ত যায়।
প্রতি ১১৬ দিনে বুধ গ্রহে অন্তঃসংযোগ ঘটে। অবশ্য গ্রহটির উৎকেন্দ্রিক কক্ষপথের কারণে এই সময় ১১১ থেকে ১২১ দিন পর্যন্ত যে কোন দিন হতে পারে। অন্তঃসংযোগের প্রতি পার্শ্বে এর প্রতীপ গতি ৮ থেকে ১৫ দিনের মধ্যে উঠানামা করতে পারে। এই পর্যবেক্ষণটি অবশ্যই পৃথিবীর সাপেক্ষে হতে হবে। এই উচ্চ পার্থক্যের কারণও গ্রহটির উৎকেন্দ্রিক কক্ষপথ। পৃথিবীর উত্তর গোলার্ধের তুলনায় দক্ষিণ গোলার্ধে বুধ গ্রহকে ভালভাবে দেখা যায়। কারণ সূর্যের পশ্চিম দিকে বুধের সম্ভাব্য সর্বোচ্চ দ্রাঘন তখনই ঘটে যখন দক্ষিণ গোলার্ধে early autumn থাকে। আবার পূর্বদিকে সর্বোচ্চ দ্রাঘনের সময় দক্ষিণ গোলার্ধে থাকে late winter ঋতু। এই উভয় ক্ষেত্রেই বুধ ভূ-কক্ষের সাথে সর্বোচ্চ মানের কোণ উৎপন্ন করে এবং এর ফলে প্রতিক্ষেত্রে সূর্য উদিত হওয়ার কয়েক ঘণ্টা পূর্বে বুধ পৃথিবীর আকাশে উদিত হয় এবং সূর্য অস্ত যাবার কয়েক ঘণ্টা পর বুধ অস্ত যায়। এই পরিস্থিতিতে দক্ষিণ গোলার্ধের যে দেশগুলো দক্ষিণ তাপমাত্রা অঞ্চলের অক্ষাংশের মধ্যে অবস্থিত সে দেশগুলো থেকে বুধ গ্রহকে স্পষ্ট দেখা যায়। এর মধ্যে রয়েছে আর্জেন্টিনা এবং নিউজিল্যান্ডের মত দেশগুলো। কিন্তু উত্তর তাপমাত্রা অঞ্চলের অক্ষরেখা বিশিষ্ট স্থানসমূহে রাতের আকাশে বুধ কখনই দিগন্তের উপরে উঠে না। একটি পূর্ণ সূর্যগ্রহণের সময় অন্যান্য কয়েকটি গ্রহ এবং উজ্জ্বল তারার মত বুধ গ্রহকেও স্পষ্ট দেখা যায়।


title: ভূমেন্দ্র গুহ

text:
চোখে যে গড়াবে জল, সে-রকম সাহসিক নই,
সেই চোখ যা এখন বিস্তীর্ণ আকাশ খুঁজে দেখে:
নক্ষত্রেরা আছে কি না মৃতপ্রায় দিকের সন্ধানে;
আরেকটু হেঁটে গেলে ভোর হবে, প্রথম প্রত্যূষা;
জনৈক মৃতের ছবি দেয়ালে আয়নায় রাখা হবে।
মধ্য রাত পার হলে দুইটি বছর, মানে কাল
দুই দিকে চ’লে যাচ্ছে, যাচ্ছে আমাদের প্রেম যেন;
পিঁপড়ের মতন পায়ে দুঃখ বাসা বাঁধছে হৃদয়ে।
হেঁটে যাচ্ছিঅন্ধকার, অন্ধকার পথের দু’পাশে
যে সব শ্মশান আছে শুভ্রতায় ভুলে যাচ্ছি তা-ও;
এখন বিকেল, আর সামান্য প্রভেদ মেনে নিলে
অন্ধকার মাঝামাঝি দীর্ঘশ্বাসটুকু:
যা গিয়েছে তার থেকে রাত্রিটিকে খুলে নিয়ে এসে
দেখেছি যে, এই মাত্র কব্জির নিকটে রক্ত নাচে;
অবশেষে এইটুকু বিশ্বাস জমাই ইহকালে;
সে-সময় জানো তুমি যদি না অসত্য ব’লে থাকো।


title: ভিক্টর হারা

text: ভিক্টর হারা () (১৯৩২-১৯৭৩)) ছিলেন চিলির একজন শিক্ষক, নাট্য নির্দেশক, কবি, গায়ক-গীতিকার ও রাজনৈতিক কর্মী। চিলির মঞ্চ নাটকের বিকাশে তার অবদান ব্যপক, স্থানীয় আঞ্চলিক নাটক থেকে শুরু করে বিশ্বের চিরায়ত এবং নিরীক্ষাধর্মী নাটকেরও নির্দেশনা দিয়েছেন। একই সংগে সংগীতের বিকাশে তার ভূমিকাও বিশেষ গুরুত্বপূর্ন। তিনি ছিলেন চিলির নতুন গানের আন্দোলন-এর পুরোধা যা সালভাদর আয়েন্দের সরকারের সময় সমকালীন দেশীয় জনপ্রিয় সংগীতে এক বিপ্লবের সূচনা করে। সাম্প্রতিক সময়ে দেশ-বিদেশে সমাদৃত কবি মাজরি আগোসেঁর কবিতা সংকলন অব আর্থ অ্যান্ড সি: এ চিলিয়ান মেমোয়ার—হারাকে উৎসর্গ করে যে কবিতাটি অন্তর্ভুক্ত করা হয়েছে, তার অংশবিশেষ এই রকম:


title: আলেশিয়া কারা

text:
কারার গান গাওয়া এবং লেখার ভঙ্গীর সাথে কিছু অনন্য সংগীত শিল্পীদের উপমিত করা হয়ে থাকে, যাদের মধ্যে লর্ড, এ্যামি ওয়াইনহাউস, রিয়ানা, এবং নোরা জোন্স অন্যতম। তাকে বিভিন্ন রেডিও স্টেশনের অনুষ্ঠানে হাজির হতে দেখা যায়; সেই সঙ্গে বোষ্টোন শহরের মিক্স ১০৪.১ রেডিওর "১৫ সেকেন্ডেস অব ফেইম" অনুষ্ঠানটিতেও হাজির হয়েছিলেন। ২০১৫ সালে, তিনি ইপি এন্টারটেইনমেন্ট নামক একটি ছাপা প্রতিষ্ঠানের সাথে একটি চুক্তিতে আবদ্ধ হন, তার পাশাপাশি ড্যাফ জ্যাম রেকর্ডিংসের সংবিভাগের সাথেও।
২০১৬ জুনো অ্যাওয়ার্ডে, কারাকে ২০১৬ সালের সেরা সাফল্যমন্ডিত গায়িকা/তারকা অ্যাওয়ার্ড দেওয়া হয়। ২০১৬ সালের ৭ই মার্চে, তার "অয়াইল্ড থিংগ্স" গানটির অফিসিয়াল গানের ভিডিও মুক্তি পায়। ২০১৬ সালের এপ্রিলে, কারা ঘোষণা করেন, যে তিনি ব্রিটিশ অল্টারনেটিভ রক ব্যান্ড কোল্ডপ্লে এর এ্য হেড ফুল অব ড্রিমস ট্যুরের ইউরোপিয়ান এবং উওর আমেরিকান অংশে তাদের সমর্থনকারী গায়িকা হিসেবে তিনি অংশ নিবেন, এবং সেখানে ব্রিটিশ গ্রামি জয়ী গায়িকা এবং গীতিকার ফক্সেস এর পাশাপাশি অংশ নিবেন। ২০১৬ সালের ২৩শে জুনে, গায়ক ট্রয়ে সিভানের "অয়াইল্ড" গানটির পুনরায়-প্রকাশ সংস্করণে কারাকে সাহায্যকারী গায়িকা হিসেবে দেখা যায়। ২০১৬ সালের ২৪শে জুনে তিনি জন পাওয়েল টেন্টের গ্লাস্টনব্যারি ফেস্টাভালে গান পরিবেশন করেন। ২০১৬ সালের ৩রা নভেম্বরে ডিজনির সিনেমা "মোয়ানা" এর জন্য গাওয়া তার একটি একক "হাউ ফার ইট উইল গো"এর গানের ভিডিও মুক্তি পায়। গানটির গীতিকার ছিলেন লিন-ম্যানুয়েল মিরান্ডা, এবং প্রযোজনা করেছিলেন অক ফেল্ডার আর ভিডিওটির নির্দেশনা প্রদান করেন আয়্যা টানিম্যুরা.
যাদের দ্বারা কারা প্রভাভিত তারা হলেন, লওরেন হিল, এ্যামি ওয়াইনহাউস, পিঙ্ক, দ্য ব্লাক আইড পিস এর গায়িকা ফার্গী, ড্রেক এবং এড শিরান।


title: মারিয়া ক্যারি

text:
মারিয়া ক্যারি (জন্ম মার্চ ২৭, ১৯৬৯ বা ১৯৭০) একজন আমেরিকান গায়ক, গীতিকার, রেকর্ড প্রযোজক, এবং অভিনেত্রী। ১৯৯০ সালে তার এপোনিমাস অ্যালবামের "ভিশন অফ লাভ" গানটির আত্নপ্রকাশের মাধ্যমে ব্যাপক খ্যাতি অর্জন করেন। অ্যালবামটির চারটি গানই একক ভাবে মার্কিন যুক্তরাষ্ট্রের সেরা তালিকায় ছিলো এবং অ্যালবামটি বানিজ্যিক ভাবে ব্যাপক সফল হয়েছিলো যেটি তাকে কলাম্বিয়া রেকডর্সের সর্বোচ্চ বিক্রিত অ্যালবামের খেতাব এনে দেয়। ক্যারি এবং বয়েজ টু ম্যান এর অ্যালবাম ১৯৯৫-১৯৯৬ এর বিলবোর্ড হট ১০০ এ একটানা ১৬ সপ্তাহ অবস্থান করে এবং এটি ছিল যুক্তরাষ্ট্রের ইতিহাসে তালিকায় সবচেয়ে বেশি সময় ধরে অবস্থান করা একক সঙ্গীত।
মারিয়া ক্যারির স্বামী সনি মিউজিক ইন্টারটেইনমেন্ট এর প্রধান টমি মোটোলা এর সঙ্গে বিতর্কীতভাবে বিবাহ বিচ্ছেদ করে, ক্যারি নতুন রূপ ধারন করে হিপ হপ সঙ্গীতের দিকে মনোযোগ দেন এবং ১৯৯৭-এ মুক্তি পায় তারঁ আরেকটি হিপ হপ গানের অ্যালবাম বাটারফ্লাই। ১৯৯৮ সালে ওর্য়াল্ড মিউজিক এ্যাওয়ার্ডে বিশ্বের সেরা বিক্রিত রেকর্ডিং শিল্পী হিসেবে মারিয়া ক্যারিকে সম্মানিত করা হয় এবং পরবর্তীতে ২০০০ সালে সহস্রাব্দের শ্রেষ্ঠ-বিক্রিত মহিলা শিল্পী নামে তাকে ভূষিত করা হয়।ক্যারি ২০০০ সালে কলাম্বিয়া থেকে পৃথক হয়ে যান এবং ভার্জিন রেকর্ডস আমেরিকার সঙ্গে একটি রেকর্ড ভাঙা $১০০ মিলিয়ন ডলারের রেকর্ডিং চুক্তি স্বাক্ষর করেন। তার গ্লিটার চলচ্চিত্র মুক্তির সপ্তােহ এবং ২০০১-এ তার সহগামী সাউন্ডট্র্যাক মুক্তির পূর্বে, তিনি শারীরিক ও মানসিক ভাবে ভেঙ্গে পড়েন এবং কঠোর অবসাদের জন্য ক্যারিকে হাসপাতালে ভর্তি করা হয়। ফলে তার কাজে দুর্বলতা চলে এসেছিল এবং গায়ক ক্যারির কর্মজীবনে একটি সাধারণ পতন ঘটেছিল। ক্যারির রেকর্ডিং চুক্তিটি ভার্জিন রেকর্ডিং দ্বারা $৫০ মিলিয়ন ডলারের বিনিময়ে কেনা হয়েছিল এবং তিনি একই বছরে আইল্যান্ড রেকর্ডস এর সঙ্গে একটি মাল্টি মিলিয়ন ডলারের চুক্তি স্বাক্ষর করেন। অপেক্ষাকৃত একটি অসফল সময়ের পরে তিনি ইমানসিপ্যাশন অফ মিমি ২০০৫ অ্যালবাম নিয়ে পুনরায় আত্নপ্রকাশ করেন এবং সঙ্গীতের চার্টের শীর্ষে ফিরে আসেন। অ্যালবামটি মার্কিন যুক্তরাষ্ট্রের সে বছরের শ্রেষ্ঠ-বিক্রিত অ্যালবাম ও ২০০৫ সালে বিশ্বব্যাপী দ্বিতীয় সর্বোচ্চ বিক্রিত অ্যালবাম ছিলো এবং ক্যারির গাওয়া একক সঙ্গীতউই বিলং টুগেদার হচ্ছে তার বিংশ শতকে গাওয়া সবচেয়ে সফল একক সঙ্গীত এবং পরে বিলবোর্ড দ্বারা নামকরণ করা হয় "দশকের সেরা গান"। ক্যারি আবার চলচ্চিত্রে আগমন করে প্রিসিয়াস (চলচ্চিত্র) এ সহযোগী ভূমিকায় অংগ্রহন করেন, এবং পাম স্প্রিংস ইন্টারন্যাশনাল ফিল্ম ফেস্টিভ্যাল এ তাকে "ব্রেকথ্রু পারফরমেন্স পুরস্কার" পুরস্কার প্রদান করা হয়।
মারিয়া ক্যারির সঙ্গীত কর্মজীবনে বিশ্বব্যাপী ২০০ মিলিয়নের অধিক রেকর্ড বিক্রি হয়েছে এবং তিনি বিশ্বের সর্বকালের সেরা বিক্রিত-রেকর্ডিং শিল্পীদের মধ্য অন্যতম। RIAA এর মতে, ৬৩.৫ মিলিয়ন প্রত্যয়িত অ্যালবাম তিনি যুক্তরাষ্ট্রের তৃতীয় সেরা-বিক্রিত মহিলা শিল্পী। ২০০৮-এ তার ১৮ নম্বর একক সঙ্গীত "টার্চ মাই বডি" আত্নপ্রকাশ পায়,যা যুক্তরাষ্ট্রে যে কোন একক শিল্পীর সঙ্গীতের সংখ্যার চেয়ে বেশি। ২০১২ সালে, ক্যারি VH1 এর "সঙ্গীতের ১০০ সেরা নারী" এই তালিকায় দ্বিতীয় স্থান অর্জন করে। বাণিজ্যিক দিক ছাড়াও মারিয়া ক্যারি ৫ টি গ্র্যামি পুরস্কার, ১৯ টি বিশ্ব সঙ্গীত পুরস্কার, ১১টি আমেরিকান সঙ্গীত পুরস্কার, এবং ১৪ টি বিলবোর্ড মিউজিক অ্যাওয়ার্ড জিতেছেন এবং প্রজন্মের গায়ক নামে এরই ধারাবাহিকতায় তিনি প্রজন্মের গায়ক হিসেবে চিহ্নিত হয়েছেন। তিনি "গিনেস বিশ্ব রেকর্ড" কর্তৃক "শ্রেষ্ঠ গানের পাখি" নামে আখ্যায়িত হয়েছেন। তিনি বিখ্যাত তার পাঁচ অষ্টক কণ্ঠ্য পরিসীমা, ক্ষমতা, মেলিসমেটিক শৈলী এবং অসাধারন স্বাক্ষর ব্যবহারের জন্য।


title: আলেশিয়া কারা

text:
আলেশিয়া কারাচিওলো (; জন্ম জুলাই ১১, ১৯৯৬), যাকে সবাই পেশাগতভাবে আলেশিয়া কারা নামে চিনেন, একজন কানাডিয়ান গায়িকা এবং গীতিকার। ইউটিউবের বিভিন্ন আবহমান গানের শাব্দিক কভার করার পর, তিনি ড্যাফ জ্যাম রেকর্ডিং এর সাথে চুক্তিবদ্ধ হন, এবং তিনি তার প্রথম আত্বপ্রকাশকারী একক, "হিয়ার" প্রকাশ করেন, তার সেই এককটির জন্য তুলনামূলক ভাবে কম প্রচারণা করা হয়েছিল এবং তবুও এককটি প্রকাশ কাল পর থেকেই সবার কাছে জনপ্রিয়তা পেয়ে যায় আর এটি দীর্ঘ সময়ের জন্য সফলতা পেয়ে যায়, যাকে সাধারনত বলা হয় স্লিপার হিট। এককটি মার্কিন যুক্তরাষ্ট্রের সেরা এককের তালিকায় ৫ নম্বরে উঠে আসে তার সাথে কানাডাতেও সেরা ২০ নম্বরে উঠে আসে। ২০১৫ সালেকারা তার আত্বপ্রকাশকারী স্টুডিও অ্যালবাম, "ক্নো-ইট-অল" প্রকাশ করেন। পরবর্তীতে সেই বছরের মধ্যেই এই অ্যালবামটির তৃতীয় একক, "স্কারস ট্যু ইয়র বিউটিফুল" "বিলবোর্ড"হট ১০০ এর তালিকায় সেরা ১০ নম্বরে উঠে আসে। ২০১৭ সালে কারা, প্রযোজক যেডড কে ২০১৭-এ,দ্বৈতভাবে প্রযোজক যেডড কে"স্টে" এককটি তৈরীতে সহায়তা করেন, যেটি পরে "বিলবোর্ড"হট ১০০ এর তালিকায় সেরা ৭ নম্বরে পৌছে যায়, এটি তার সংগীত জীবনে সেরা ১০ নম্বরে মধ্যে স্থান পাওয়া একক গুলোর মধ্যে তৃতীয়।
কারাচিওলো কানাডার অন্টারিও রাজ্যের ব্রাপটন শহর থেকে, সেখানে তিনি কর্ডিনাল এম্ব্রোজিক ক্যথলিক সেকেন্ডারী স্কুলে ভর্তিহন। তিনি ইতালীয় বংশধর যা সিডেরনো, কালাব্রিয়া থেকে এসেছে; তার বাবার জন্মস্থান কানাডা, আর তার বাবার পিতা-মাতা ছিলেন ইতালীয়, এবং তার মা একজন ইতালীয় অভিবাসী। শিশু বয়স থেকেই , তিনি কবিতা লিখতেন এবং থিয়েটারে অভিনয় করতেন। ১০ বছর বয়সেই তিনি বাজানো শিখেন তার বয়স যখন ১৪ বছর, তখন তিনি তার পরিবেশিত গানের কভার সমূহ তার নিজের ইউটিউব চ্যানেলে পোষ্ট করা শুরু করেন।


title: জারা লারসন

text: জারা মারিয়া লারসন (ইংরেজি: Zara Maria Larsson, [উচ্চারণ:]; জন্ম: ১৬ই ডিসেম্বর ১৯৯৭) একজন সুইডিশ টিন পপস্টার গায়ক এবং গীতিকার। ২০০৮ সালে সুইডেনের ট্যালেন্ট হান্ট শো "‘ট্যালাঙ’"-এ প্রথম জাতীয় খ্যাতি অর্জনে প্রথম লাইম লাইটে চলে আসেন জারা লারসন। মাত্র ১০ বছর বয়সে বিশ্বখ্যাত গায়িকা সেলিন ডিওনের সাড়া জাগানো জনপ্রিয় গান ‘মাই হার্ট উইল গো অন’ গেয়ে ট্যালেন্ট হান্ট শোতে বাজিমাত করেছিলেন এবং সুইডিশ সংস্করণ এর প্রতিভা অর্জন করেন তিনি। তারপর থেকে জারাকে আর পিছনে ফিরে তাকাতে হয়নি। একটির পর একটি সাফল্যের সিঁড়ি অতিক্রম করে অনতিবিলম্বে টিন পপ সেনসেশন হিসেবে বিচারিত হচ্ছেন অগণিত সঙ্গীতশ্রোতার কাছে। বিশেষ করে তরুণ সঙ্গীতশ্রোতারা জারা লারসনকে আজকাল বেশ গুরুত্ব দিচ্ছেন।


title: গিরিজা দেবী

text: গিরিজা দেবী বারাণসী ঘরানার শিল্পী ছিলেন। এই ঘরানার বিশেষ ভাবে পরিচিত পূরবী অঙ্গ ঠুংরি শৈলীটিকে নিজের গায়নের মাধ্যমে সমৃদ্ধ করে যান তিনি। তাঁর রেপোর্টারির মধ্যে রাগাশ্রয়ী কাজরি, চৈতি ও হোলি শৈলীর গানও ছিল। এছাড়াও তিনি খেয়াল, ভারতীয় লোকসংগীত ও টপ্পা শৈলীর গান পরিবেশন করতেন। "দ্য নিউ গ্রোভ ডিকশনারি অফ মিউজিক অ্যান্ড মিউজিশিয়ানস" গ্রন্থে একবার উল্লিখিত হয়েছিল যে, তাঁর রাগাশ্রয়ী গান পরিবেশনার মধ্যে তাঁর শাস্ত্রীয় সংগীত শিক্ষার সঙ্গে মিশে আছে বিহার ও পূর্ব উত্তরপ্রদেশ অঞ্চলের আঞ্চলিক বৈশিষ্ট্যগুলি। গিরিজা দেবীকে “ঠুংরির সম্রাজ্ঞী”ও বলা হয়।


title: গিল্ডা (গায়িকা)

text: বিখ্যাত সঙ্গীতজ্ঞ ও প্রতিনিধি জুয়ান কার্লোস ‘টোটি’ গিমেনেজের সাথে স্বাক্ষাতের পর বিকল্প গায়িকা হিসেবে ‘লা বারা’ ব্যান্ডে যোগদান করেন। এর অল্পকিছুদিন পর দ্বিতীয় ব্যান্ড দল ‘ক্রিমা আমেরিকানা’য় অংশগ্রহণ করেন। ১৯৯৩ সালে গিমেনেজের পরামর্শক্রমে এককভাবে সঙ্গীত জীবনে অংশগ্রহণের সিদ্ধান্ত নেন। স্থানীয় লেবেল মাজেন্টার সাথে চুক্তিবদ্ধ হন ও ‘দে কোরাজন এ কোরাজন’ (ফ্রম হার্ট টু হার্ট) শিরোনামীয় গান রেকর্ড করেন। পরের বছর ‘কোরাজন হেরিদো’ (হার্ট ব্রোকেন) ও ‘লা পুর্তা’ (দ্য ডোর) সমৃদ্ধ ‘লা ইউনিকা’ (দি ওয়ান এন্ড অনলি) মুক্তি পায়।


title: শিয়েন শিং হাই

text: শিয়েন শিং হাই () (চীনা: 冼星海; পিনয়িন: Xiǎn Xīnghăi) (১৩ জুন, ১৯০৫ - ৩০ অক্টোবর, ১৯৪৫) ছিলেন পাশ্চাত্য ধ্রুপদী সংগীত দ্বারা প্রভাবিত প্রথম প্রজন্মের চীনা সংগীত রচয়িতা ও সঙ্গীতশিল্পী। যদিও তিনি সংগীতের সব রূপেই গান লিখেছিলেন, তিনি প্রধানতঃ বিখ্যাত ছিলেন Yellow River Cantataর জন্য যেটি পিয়ানো ও অর্কেস্ট্রার ওপর ভিত্তি করে রচনা করেছিলেন। তিনি কুয়াংতুং প্রদেশের পানইউ অঞ্চলে জন্মগ্রহণ করেন। তিনি ফ্রান্সের প্যারিস সংগীত ইনস্টিটিউটে লেখাপড়া করেন । স্বদেশে ফিরে আসার পর জাপানী আগ্রাসন প্রতিরোধ সংক্রান্ত সংগীত অভিযানে অংশ নেন এবং বহু শ্রেষ্ঠ রচনা করেন। তিনি ইয়েন আন রুশুন শিল্প একাডেমির সংগীত বিভাগের পরিচালক ছিলেন।


title: জিয়া কারাঞ্জি

text: জিয়া মারি কারাঞ্জি () (২৯ জানুয়ারি, ১৯৬০ – ১৮ নভেম্বর, ১৯৮৬) একজন মার্কিন ফ্যাশন মডেল। তাঁর কাজের সময় ছিলো ১৯৭০-এর দশকের শেষ থেকে ১৯৮০-এর দশকের শুরু পর্যন্ত। তাঁর বাবা ছিলেন ইতালীয় আমেরিকান ও মা ছিলেন ওয়েলস বংশদ্ভূত আইরিশ আমেরিকান। কারো কারো মতে কারাঞ্জিকে বিশ্বের প্রথম সুপারমডেল হিসেবে ধরা হয়। যদিও এই উপাধিটি আরো যে সকল মডেলকে দেওয়া হয়েছিলো, তাঁদের মধ্যে আছেন, জেনিস ডিকিনসন, ডোরিয়া লি, এবং সিন্ডি ক্রফোর্ড; যাঁদের সবাইকে সেসময়ের ফ্যাশন ম্যাগাজিনগুলোর প্রচ্ছদে দেখা যেতো, কিন্তু পরবর্তীতে জিয়ার সাদৃশ্যতা অবলম্বন করায় তাঁদের সবাইকে ‘শিশু জিয়া’ (‘Baby Gia’) নামে অভিহিত করা হয়।


title: আকিরা তোরিয়ামা

text: আকিরা তোরিয়ামা (জাপানি: 鳥山 明) (জন্ম: এপ্রিল ৫, ১৯৫৫) একজন জাপানি মাঙ্গা চিত্রশিল্পী এবং ভিডিও গেম শিল্পী। তিনি অনেক মাঙ্গা লিখেছেন এবং চিত্রিত করেছেন। তিনি প্রথমবারের মতো মূলধারার স্বীকৃতি অর্জন করেন তার অত্যন্ত সফল মাঙ্গা ডাঃ স্লাম্পের জন্য। তবে তার সেরা কাজ ড্রাগন বল মাঙ্গার জন্য তিনি সুপরিচিত। এছাড়া তিনি বিভিন্ন জনপ্রিয় ভিডিও গেমসের জন্য চরিত্র ডিজাইনারের কাজ করেছেন, যেমনঃ ড্রাগন কোয়েস্ট সিরিজ, ব্লু ড্রাগন এবং ক্রনো ট্রিগার। তোরিয়ামাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীদের মধ্যে বিবেচনা করা হয়, কারন তার কাজ অত্যন্ত প্রভাবশালী এবং জনপ্রিয়, বিশেষ করে ড্রাগন বল, যা অনেক মাঙ্গা চিত্রশিল্পীর অনুপ্রেরণার উত্স হিসাবে উল্লেখ্য।


title: মেল ব্রুক্স

text: মেল ব্রুক্স (ইংরেজি ভাষায়: Mel Brooks) (জন্ম: ২৮শে জুন, ১৯২৬) বিখ্যাত মার্কিন চলচ্চিত্র পরিচালক, চিত্রনাট্যকার, সুরকার, গীতিকার, কমেডিয়ান, অভিনেতা এবং প্রযোজক। নিউ ইয়র্কের ব্রুকলিনে এক রুশ ইহুদি পরিবারে তার জন্ম হয়েছিল, জন্মের সময় নাম ছিল মেলভিন কামিনস্কি। তিনি সেই সব বিরল মানুষদের একজন যারা অস্কার, এমি, গ্র্যামি এবং টনি পুরস্কার সবগুলোই অর্জন করেছেন। চলচ্চিত্র সমালোচক ব্র্যাড স্টিভেন্সের মতে, উডি অ্যালেনকে যদি চার্লি চ্যাপলিন এবং ক্লিন্ট ইস্টউডের সাথে তুলনা করা হয় তাহলে মেল ব্রুক্সকে তুলনা করতে হবে জঁ-লুক গদার এবং ফেদেরিকো ফেলিনির সাথে। তার তিনটি সিনেমা অ্যামেরিকান ফিল্ম ইনস্টিটিউট এর করা সর্বকালের সেরা হাসির চলচ্চিত্রের তালিকায় স্থান পেয়েছে: "ব্লেজিং স্যাডলস" ৬ নং, "দ্য প্রডিউসারস" ১১ এবং "ইয়াং ফ্রাংকেনস্টাইন" ১৩ নম্বরে।


title: মাইকেল কিটন

text: মাইকেল কিটন ( নামে পরিচিত মাইকেল জন ডগলাস (; জন্ম: ৫ সেপ্টেম্বর ১৯৫১) হলেন একজন মার্কিন অভিনেতা, প্রযোজক ও পরিচালক। তিনি সিবিএস চ্যানেলের সিটকম "অল্‌স ফেয়ার" ও "দ্য ম্যারি টাইলার মুর আওয়ার" এবং হাস্যরসাত্মক চলচ্চিত্র "নাইট শিফট" (১৯৮২), "মিস্টার মম" (১৯৮৩), "জনি ডেঞ্জারাসলি" ১৯৮৪) ও "বিটলজুস" (১৯৮৮)-এ অভিনয় করে পরিচিতি অর্জন করেন। তিনি টিম বার্টনের নাট্যধর্মী সুপারহিরো চলচ্চিত্র "ব্যাটম্যান" (১৯৮৯) ও "ব্যাটম্যান রিটার্নস" (১৯৯২)-এ নাম ভূমিকায় অভিনয় করে সমাদৃত হন। এছাড়া তিনি মার্ভেল সিনেম্যাটিক ইউনিভার্সের সুপারহিরো চলচ্চিত্র "" (২০১৭) ও আসন্ন চলচ্চিত্র "" (২০১৯)-এ ভালচার চরিত্রে অভিনয় করেছেন।


title: ডেমি মুর

text: ডেমি গাইনেস কুচার (), যার পেশাদারি নাম ডেমি মুর (জন্ম: ১১ই নভেম্বর, ১৯৬২), একজন সুপ্রতিষ্ঠ আমেরিকান চলচ্চিত্র অভিনেত্রী। চলচ্চিত্রে কিছু ছোটখাটো ভূমিকা ও টেলিভিশনের ধারাবাহিক নাটক "জেনারাল হসপিটাল"-এ অভিনয় করার পর ডেমি মুর "সেন্ট এলমো'স ফায়ার" (১৯৮৫) ও "গোস্ট" (১৯৯০)-এর মতো ছবির মাধ্যমে নিজেকে প্রতিষ্ঠিত করেন। ১৯৯০ দশকের শুরুর দিকে "এ ফিউ গুড মেন" (১৯৯২), "ইনডিসেন্ট প্রোপোজাল" (১৯৯৩) এবং "ডিসক্লোজার" (১৯৯৪) - ইত্যাদি কতিপয় ছবির তুঙ্গস্পর্শী সাফল্যের মাধ্যমে তিনি দ্রুত হলিউডের সর্বাধিক পারিশ্রমিকের অভিনেত্রী হয়ে ওঠেন। দশক শেষের সঙ্গে সঙ্গে তাঁর ছবির সাফল্যের মাত্রা কমে এলেও তিনি "" ছবিতে (২০০৩) চমৎকার অভিনয়ের মাধ্যমে স্বীয় ভাবমূর্তি পুনর্প্রতিষ্ঠা করতে সক্ষম হয়েছেন।


title: ড্রোন মেটাল

text: ড্রোন মেটাল () (ড্রোন ডুম ও পাওয়ার এ্যাম্বিয়েন্ট নামেও পরিচিত) হেভি মেটালের এক ধরনের প্রকার যা ড্রোন সঙ্গীতের অধিক স্থায়ী স্বরের সাথে ডুম মেটালের ধীর টেম্পো ও ভারীক্কিভাব মিশিয়ে দেয়। পোস্ট মেটাল বা অ্যাভান্ট-গার্ড মেটালের সাথে মাঝে মাঝে ড্রন মেটাল সহযোগিতা করে। অনেক পরিমাণ রিভার্ব বা অডিও ফিডব্যাক এর সাথে ইলেকট্রিক গিটার বাজানো হয়ে থাকে, যখন ভোকাল গর্জন বা চিৎকার করতে থাকে। গানগুলোতে বীটের কম থাকে ও বীটে অনেক টান থাকে। ভুমিকম্পের মাঝে ভারতীয় রাগা শোনার মতোই অভিজ্ঞতা বলে নিউইয়র্ক টাইমসে মন্তব্য করেন ঔপন্যাসিক জন রে। তিনি আরো বলেন এটা খুব কঠিন চিন্তা করা কোন ধরনের সঙ্গীত খুব ভারী হওয়া বা এজন্য খুব ধীর হওয়া। শব্দমূর্তির সাথে এক ধরনের স্বজাতিত্ব নির্দেশ করেন প্রথমদিকের একটি ড্রোন মেটাল ব্যান্ড সুন ও। ব্ল্যাক সাবাথ, ডিপ পার্পল,কেল্টিক ফ্রস্ট, স্লেয়ার, ফ্লাওয়ার ট্রাভেলিং ব্যান্ড, দ্যা মেলভিন্স ও স্কালফ্লাওয়ার ইত্যাদি ব্যান্ডের থেকে অনুপ্রেরণা পেয়েছে ড্রোন মেটাল। এ্যাকুস্টিক ব্যাপারের মতো ড্রোন মেটালও একটি মনস্তাত্বিক ঘটনা বলে মন্তব্য করেন শিল্পী ব্যাঙ্কস ভায়োলেট। জিম জারমুসচ-এর ২০০৯ সালের সিনেমা দ্যা লিমিটস অব কন্ট্রোল-এ কিছু ড্রোন মেটাল ব্যান্ড সঙ্গীত করে। ১৯৯০ সালে প্রতিষ্ঠিত সিয়াটলের একটি ব্যান্ড আর্থ প্রথম এ ধরনের সঙ্গীত করে।


title: ম্যাডোনা

text: ম্যাডোনা লুইজ চিকোন (ইংরেজি: Madonna Louise Ciccone) আমেরিকার একজন খ্যাতনামা কণ্ঠশিল্পী। তার জন্ম ১৯৫৮ সালে। তিনি অনেকগুলো হিট গানের জন্য বিখ্যাত হয়েছেন। ম্যাডোনা সঙ্গীত জগতের পাশাপাশি একজন ফ্যাশন ডিজাইনারও। পপ সম্রাজ্ঞী ম্যাডোনা সুযোগ পেলেই গানের পাশাপাশি অন্য কিছু করার চেষ্টা করেন। খ্যাতনামা প্রতিষ্ঠান আইকনিক্স ব্র্যান্ড গ্রুপের সঙ্গে মিলে তিনি বিশ্বব্যাপী ফ্যাশন ব্র্যান্ড চালু করেছেন। তিনি একজন ছবির পরিচালকও। পপতারকা ম্যাডোনা তাঁর দ্বিতীয় ছবি পরিচালনা করতে যাচ্ছেন। ছবির নাম ডব্লিউই। ব্রিটেনের রাজা অষ্টম এডওয়ার্ডের বহুল আলোচিত প্রেমকাহিনি নিয়ে ছবিটি নির্মাণ করা হবে। এর আগে ২০০৮ সালে ফিলদ অ্যান্ড উইসডম ছবি পরিচালনা করেন তিনি।


title: ইন্ডাস্ট্রিয়াল মেটাল

text: ইন্ডাস্টিয়াল মেটালের জনপ্রিয়তা অনেক জনপ্রিয় থ্রাশ মেটাল গ্রুপের জন্ম দিয়েছে, যেমন-মেগাডেথ, সেপালচুরা ও অ্যানথ্রাক্স। অনেক শিল্পী আবার ডেথ মেটাল থেকে ইন্ডাস্ট্রিয়াল মেটালে নানা পরীক্ষা চালিয়েছে যেমন-ফিয়ার ফ্যাকটরি, নেইল বোম্ব, মিটহুক সীড। লস এ্যাঞ্জেলসের ব্যান্ড ফিয়ার ফ্যাকটরি প্রাথমিকভাবে প্রভাবিত হয়েছেল ইয়ারাচি রেকর্ডসের ইয়ারাচি রোস্টার নামের একটি মিক্সড অ্যালবাম থেকে যেখানে গান গেয়েছিল বোল্ট থ্রোয়ার, নাপাম ডেথ এবং গডফ্লেশ। সেপালচুরা ব্যান্ডের গায়ক ম্যাক্স কাভালেরার নেইল বোম্ব হচ্ছে অ্যালেক্স নিউপোর্টের সাথে একটা মিলিত পরীক্ষা এক্সট্রিম মেটালের সাথে ইন্ডাস্ট্রিয়াল উৎপাদনের কৌশল। অল্প পরিচিত একটি ইন্ডাস্টিয়াল ডেথ মেটাল ব্যান্ড হলো মিটহুক সীড যাতে নাপাম ডেথ ও অবিচুয়ারি ব্যান্ডের সদস্যরা অংশ নিয়েছে। একবিংশ শতাব্দীর শুরুতে অনেক ব্ল্যাক মেটাল ব্যান্ড ইন্ডাস্ট্রিয়াল মেটালের উপাদান নিয়ে কাজ করতে থাকে। ১৯৯১ সালে প্রতিষ্ঠিত মাইস্টিকাম হচ্ছে তেমন একটি ব্যান্ড। ফরাসী ব্ল্যাক মেটাল ব্যান্ড ব্লুট আউস নর্ড ইন্ডাস্ট্রিয়াল মেটালের উপাদান উপাদান ব্যবহার করে প্রশংসিত হয়। নরওয়ের কিছু ব্যান্ডও যেমন- দ্যা কোভেন্যান্ট, মরটিস ও আলভা ইন্ডাস্ট্রিয়াল মেটাল নিয়ে পরীক্ষা চালিয়েছে।


title: মেল ব্ল্যাংক

text: মেলভিন জোরোম ব্ল্যাংক (৩০ মে, ১৯০৮ - ১০ জুলাই ১৯৮৯) যিনি মেল ব্ল্যাংক নামে পরিচিত জনপ্রিয় মার্কিন কন্ঠ শিল্পিও কৌতুকঅভিনেতা। দীর্ঘ ৬০ বছর তিনি আমেরিকান বেতারও টেলিভিশনে কাজ করেছেন। ওয়ার্নার ব্রাদারসের কার্টুন চরিত্রের কন্ঠ দেয়ার মাধ্যমে তিনি সবচেয়ে বেশী জনপ্রিয়তা লাভ করেন। বাগস বানি, ড্যাফি ডাক, পর্কি পিগ, স্যাম, সিলভেস্টার, ফগহর্ন লেগহর্ন, কয়োটি, সেসিল, পিপি, এলমার, সহ শতাধিক কার্টুন চরিত্রের ভয়েস/কন্ঠ তিনি দিয়েছেন। তাকে 'ম্যান অব থাউজ্যান্ড ভয়েস' হাজার কন্ঠি মানুষ বলে ডাকা হয়।


title: ডিডো

text: ডিডো ফ্লোরিয়ান ক্লাউড ডা বোনেভিল্লে ওমেরি আর্মস্ট্রং () একজন ইংলিশ গায়িকা ও সংগীত লেখিকা যিনি ডিডো নামেই বেশি পরিচিত। তার গান থ্যাঙ্ক ইউ এমিনেমের ২০০০ সালের জনপ্রিয় গান স্টানে ব্যবহার হোয়ার পর তিনি সারা বিশ্বে পরিচিত হয়ে ওঠেন। ১৯৯৯ সালে তার ডেব্যু অ্যালবাম নো এ্যাঞ্জেল প্রায় ২১ মিলিয়ন কপি বিক্রি হয় এবং বেশ কিছু পুরস্কার জিতে নেন তিনি। ২০০৩ সালে তার অ্যালবাম লাইফ ফর রেন্টও ব্যবসা সফল হয় এবং সারা বিশ্বে প্রায় ১২ মিলিয়ন কপি বিক্রি হয়। ২০০৮ সালে তার অ্যালবাম সেইফ ট্রিপ হোম সমালোচকদের কাছে প্রশংসিত হয়। বিলবোর্ড ২০০ তে তিনি ৯৮তম স্থানে চলে আসেন ঐ দশকের সফল শিল্পীদের তালিকাতে।


title: ডেথ মেটাল

text: আশির দশকের মাঝামাঝি ডেথ মেটাল সঙ্গীতের উদ্ভব ঘটে। ডেথ ব্যান্ডের লীডার চাক সোল্ডিনারকে ডেথ মেটাল সঙ্গীতের পিতা হিসেবে ধরা হয়। এ সঙ্গীত ধারা বিশেষভাবে কিছু থ্রাশ মেটাল ব্যান্ড দ্বারা অনুপ্রানিত, যেমন স্লেয়ার, কেল্টিক ফ্রস্ট,ক্রিয়েটর। মরবিড এ্যাঞ্জেল, পসেসড ব্যান্ড এ সঙ্গীত ধারার পুরোধা। আশির দশকের শেষের দিকে এবং নব্বই দশকের শুরুতে ডেথ মেটাল সারা বিশ্বে জনপ্রিয় হয়ে উঠতে থকে। ক্যানিবাল করপস, মরবিড এ্যাঞ্জেল,ওবিচুয়ারি কিছু ব্যবসায়িকভাবে সফল ব্যান্ডের নাম। ব্যবসায়িকভাবে সফলতা পেলেও মূলধারার সঙ্গীত থেকে এখনও ডেথ মেটাল ব্যান্ডগুলো বিচ্ছিন্ন।


title: অজি অসবর্ন

text: অসবর্ন প্রাথমিকভাবে বিখ্যাত হয়ে ওঠেন হেভি মেটাল ধারার অগ্রবর্তী একটি ব্যান্ড ব্ল্যাক সাবাথের মূল গায়ক ও গান রচয়িতা হিসেবে, যাদের কর্ম ছিল সতিকারভাবেই ভিন্ন ধাঁচের ও গভীর। পরবর্তীকালে তার একক ক্যারিয়ারেও তিনি মাল্টি-প্লাটিনাম মর্যাদা পান। এসব কিছু তার নাম বানিয়ে দেয় গডফাদার অব হেভি মেটাল। তাদের ব্যান্ডের গাঢ় ধাচের গান তার নাম বানিয়ে দেয় "প্রিন্স অব ডার্কনেস"। তার ১৫ টিরও বেশি উল্কি আছে সারা শরীরে, তাদের মধ্যে সবচেয়ে বিখ্যাত হলো তার বাম হাতের আংগুলের গাটে "অজি" লেখাটা। তার টিনএজ বয়সে তিনি প্রথম নিজেই তার প্রথম উল্কি আকেন সুঁই এবং পেন্সিলের সীসার সাহায্যে।


title: কিন সাম্রাজ্য

text: ধর্মীয় রীতিনীতিগুলো সাধারনত স্থানীয় ছোট উপাসনা স্থল ও পবিত্র স্থানে করা হত। সকলের অংশগ্রহণে পশু বলি ও অন্য রীতি পালনের সময়ে ধূপ ও ধোঁয়া দেওয়া হত এবং গান-বাজনার আয়োজন হত। প্রধান বলিদানকারী উপবাস করত এবং বলিদানের পূর্বে ধ্যান করত। অন্য অংশগ্রহণকারীরাও প্রস্তুত হয়ে আসত তবে প্রধান যাজকের মত নয়। ধ্যানমগ্ন প্রধান যাজকরা পরলোকের আত্মাদের সাথে যোগাযোগ করত এবং অতিপ্রাকৃতিক কাজ করতে পারত। তারা লুয়ান ডা কৌশলের সাহায্যে তাদের ক্ষমতা বাড়াতে পারত। ইতিহাসবেত্তা সিমা চিয়েন এ ধরণের কাজকে অবজ্ঞা করতেন এবং এগুলোকে ধোঁকা বলে অভিহিত করেন।


title: ধর্মের সমালোচনা

text: দার্শনিক ও সমাজবিজ্ঞানী ওগুস্ত কোঁত অভিমত প্রকাশ করেন যে, অনেক সমাজসৃষ্ট ধারণাই ক্রমবিকাশের পথে তিনটি ধাপ অতিক্রম করে থাকে (একে তিন ধাপ নীতি বা Law of Three Stages বলা হয়)।  তার মতে, এক্ষেত্রে ধর্ম তিনটি ধাপের মধ্যে কেবলমাত্র পূর্ববর্তী দুটি ধাপের সাথেই সংগতিপূর্ণ অথবা বলতে গেলে এটি কেবল দুটি ধাপ অতিক্রম করেছে বা এখনও ক্রমবিকাশের আদিম পর্যায়েই রয়ে গেছে। তিনি বিবৃতিতে বলেন, "মানুষের বুদ্ধিমত্তার উপর গবেষণা করে দেখা গিয়েছে, সমস্ত ক্ষেত্রে, সমস্ত সময়ে এই মৌলিক নীতির উত্থান হয়। যা সবসময়ে শর্তাধীন এবং যার শক্ত প্রমাণ থাকবে। এসবকিছুই ইতিহাসে পুনরাবৃত্ত হতে থাকে। আমাদের পরিচিত জ্ঞানের সকল শাখা যেমনঃ ধর্মতাত্ত্বিক বা কাল্পনিক; আধ্যাত্ববাদী বা বিমূর্ত; বৈজ্ঞানিক বা দৃষ্টবাদী ভাবনাগুলো সফলভাবেই এই তিনটি ধাপকে অতিক্রম করে।


title: বাইজেন্টাইন সাম্রাজ্য

text: কনস্ট্যান্টিনের অধীনে, খ্রিস্টীয়তা রাষ্ট্রের একচেটিয়া ধর্ম হয়ে উঠতে পারে না, যদিও সাম্রাজ্যীয় অগ্রাধিকার ভোগ করে, কারণ সম্রাট মহানুভবতার সাথে এটির বিশেষাধিকার সমর্থন করেছিলেন। কনস্টান্টটাইন এই নীতিটি প্রতিষ্ঠা করেছিলেন যে সম্রাটরা নিজেরা মতবাদের সমস্যাগুলির সমাধান করতে পারবেন না, পরিবর্তে বরং সেই উদ্দেশ্যে গির্জার সাধারণ পরিষদদের তলব করবেন। আর্লস এর Synod এবং Nicaea এর প্রথম কাউন্সিলের আহ্বান তাঁর গির্জাগুলির ঐক্যের মধ্যে তার আগ্রহ নির্দেশিত করে, এবং তার প্রধান হবার যোগ্যতা প্রদর্শন করেন। ৩৬১ খ্রিস্টাব্দে সম্রাট জুলিয়ান সিংহাসনে আসীন হবার পর খ্রিস্টধর্মের উত্থানে ব্যাঘাত ঘটেছিল, যিনি সমগ্র সাম্রাজ্যে বহু-ঈশ্বরবাদ পুনরুদ্ধারের একটি দৃঢ় প্রচেষ্ট করেছিলেন এবং এইভাবে গির্জা দ্বারা "স্বধর্মভ্রষ্ট জুলিয়ান" নামে অভিহিত করা হয়েছিল। তবে ৩৬৩ খ্রিস্টাব্দের যুদ্ধে জুলিয়ানের মৃত্যু হলে এটি সম্পূর্ণ বিপরীত হয়ে যায়।


title: খ্রিস্টান সন্ত্রাসবাদ

text: খ্রিস্টান সন্ত্রাসবাদ হল কোন ব্যক্তি বা গোষ্ঠী দ্বারা পরিচালিত খ্রিস্টধর্মীয় লক্ষ্য অর্জনের জন্য কিংবা ধর্মীয় অনুপ্রেরণাজাত সন্ত্রাসীকর্মকাণ্ড। ১৫০৬ খ্রিস্টাব্দে ৫ই নভেম্বর ব্রিটিশ পার্লামেন্ট ভবন গানপাউডার বিস্ফোরণের সাহায্যে ধ্বংস করার ষড়যন্ত্র যে কোন ধর্মীয় সন্ত্রাসবাদের ইতিহাসে অন্যতম আদি উদাহরণ। জনসংখ্যার হিসেবে বৃহত্তম ধর্ম খ্রিস্টধর্ম অনুসারীরা বিশ্বের সর্বপ্রান্তে ছড়িয়ে আছে। বর্তমানে অস্ট্রেলিয়া; আমেরিকা, এশিয়ার চীন; ভারতের আসাম, ত্রিপুরা, নাগাল্যান্ড; মায়ানমার, ফিলিপাইন, ইউরোপের ফ্রান্স, নরওয়ে, সুইডেন, রোমানিয়া ইত্যাদি দেশে খ্রিস্টান সন্ত্রাসবাদী তৎপরতা চালু রয়েছে।


title: ধর্ম সম্পর্কিত বিবর্তনগত মনোবিজ্ঞান

text: এইযে সামাজিক সংহতি মুলক তত্ব তা ধর্মের অনেক কঠোর (তীব্র কষ্টদায়ক) ও বিপজ্জনক স্বভাবকে ব্যাখ্যা করতে সাহায্য করে। ব্যয়বহুল সংকেতদায়ী তত্ব ধর্মীয় নীতিগুলো জনগণের সামনেই থাকে, ফলে তাকে নকল করা প্রায় অসম্ভব।(একারণে ধর্মের অনেক কঠোর নিয়মকে ভিন্ন পথে বাতিল করতে হয়, যেমনঃ হিন্দু ধর্মে সতীদাহ প্রথা, ইসলাম ধর্মের বহুবিবাহ বা দাসীদের সাথে যৌনসঙ্গমকে ধর্মীয় নিয়ম দিয়েই বাতিল করা সম্ভবপর নয়) তাই এককভাবে কোনো কিছু না করে দলগত ভাবে কাজ করলে ধর্মের কিছু সুনির্দিষ্ট নিয়মের সাথে আপোষ করা যায়। কারণ ধর্মের সকল নিয়মকে হালকাভাবে নেওয়া যায় না। যুদ্ধ পরিস্থিতিতে একসাথে বাস করাটা একটা চমৎকার উদাহরণ । রিচার্ড সোসিশ, হাওয়ার্ড সি. ক্রেস এবং জেমস এস. বুস্টার একটি ক্রস কালচারাল জরিপ করেন, যা দেখায় সমাজে যেসব পুরুষ যুদ্ধের সাথে সংযুক্ত হয়, তারা দেখা যায় নানারকম কঠিন ধর্মীয় রীতি পালনে বেশি উদ্যোগী হয়।


title: নিরামিষ ভোজনের ইতিহাস

text:
জৈন এবং বৌদ্ধ ধর্মে ৬ষ্ঠ খ্রিষ্টপূর্বাব্দের প্রথম থেকেই প্রানীর প্রতি অসহিষ্ণুতা নীতি হিসেবে প্রতিষ্ঠিত ছিলো। জৈন ধর্ম, সম্ভবত অনেক পুরাতন, এই ব্যাপারে কঠোর ছিলো। সর্বপ্রাচীন তীর্থংকর পর্ষভ ৮ম-৭ম খ্রিষ্টপূর্বাব্দে জীবিত ছিলেন। তিনি অহিংসার কথা বলেন। ৬ষ্ঠ খ্রিষ্টপূর্বাব্দে মহাবীরের সময়ে জৈন সম্প্রদায় এটা পালন করতো। ৪র্থ থেকে ১ম খ্রিষ্টপূর্বাব্দের মধ্যবর্তী সময়ে ভারতীয় দার্শনিক ভাল্লুবার, যাকে আধুনিক গবেষক গণ জৈন ধর্মানুসারী মনে করেন, তার লেখা তিরুক্কুরালে নিরামিষভোজনের উপর চমৎকার অধ্যায় লিখেছেন যার মধ্যে আছে অপ্রাণী খাবার (অধ্যায় ২৬), ক্ষতি না করা (অধ্যায় ৩২) এবং হত্যা না করা (অধ্যায় ৩৩) ইত্যাদি।
তবে সবাই প্রাণীহত্যার বিপক্ষে বা মাংস খাওয়া থেকে বিরত থাকার পক্ষে ছিলো না। মাংস ভোজন নিয়ে সেখানে দুটি মত আছে। একদলের মতে বুদ্ধ এবং তার অনুগামী গণ মাংস ভোজন করতেন যদিনা আয়োজক বা ভিক্ষাদাতাগণ তাদের জন্যে বিশেষভাবে প্রাণীটি হত্যা করে না থাকে। অন্যদলের মতে বুদ্ধ এবং তার সংঘ কঠিনভাবে নিরামিষভোজী ছিলেন এবং মাংস গ্রহণের রীতি পরে চালু হয়েছে ।


title: প্রথা

text: প্রথা বা রীতি () হচ্ছে সুদীর্ঘকাল থেকে চলে আসা যে কোন ধরণের ধর্মীয় আচার-অনুষ্ঠান, নিয়ম-কানুন, বিধি-নিষেধ, বিশ্বাস অথবা কর্মকাণ্ড যা অধিকাংশ সাধারণ জনগণ বা সমাজ কর্তৃক উৎপত্তিকাল থেকে যুগ যুগ ধরে বিনাদ্বিধায় পালন করাসহ মেনে চলে আসছে। উক্ত বিষয়গুলো সাধারণতঃ একই দেশ, সংস্কৃতি, সময়কাল কিংবা ধর্মীয় রীতি-নীতির দ্বারা প্রথা পালন করা হয়ে থাকে ও আপনাআপনি গড়ে উঠে। যদি কোন কিছু একই ধরন বা পদ্ধতি অনুসরণপূর্বক পালন করা হয় কিংবা একযোগে বা একই নিয়মে অনুসৃত হয় তাহলে তা সামাজিক আইন, সনাতনী প্রথা বা প্রাচীন রীতি নামে পরিচিত। "সংস্কৃতি" শব্দের সাথে প্রথা বা রীতি শব্দের যখেষ্ট মিল রয়েছে। সামগ্রিকভাবে প্রথা মূলতঃ প্রতিপালন ও চর্চার বিষয়। অন্যদিকে সংস্কৃতি একগুচ্ছ চিন্তাধারা বা প্রথার সমষ্টিবিশেষ যা মানুষের উপর প্রভাব বিস্তার করে জীবনকে সচল ও গতিশীল রাখে।


title: ধর্মে নীতিশাস্ত্র

text: আধুনিক বিশ্বের পশ্চিমা বৌদ্ধ- যারা সকল নৈতিক সমস্যার বাস্তবানুগ সমাধান পছন্দ করেন, তারা বৌদ্ধদের প্রচলিত নীতিশাস্ত্রের যৌক্তিকতা বাজিয়ে দেখতে চাইবেন, কেননা এ নীতিশাস্ত্রগুলো শুধু মাত্র আচার সর্বস্ব ও পুরুষানুক্রমিক। এ সমস্যার একটি গ্রহণযোগ্য সমাধান খুঁজতে শুধু প্রচলিত হিতোপদেশ বা বিনয় পিটকের উপর নির্ভর করলে চলবে না। মধ্যপন্থার মত অন্যান্য মৌলিক শিক্ষণগুলোর সাহায্যে হিতোপদেশ বা অনুশাসনগুলোর যৌক্তিক ব্যাখ্যা খুঁজতে হবে ও মানুষের জীবনে সেগুলোর প্রয়োজনীয়তাও বিচার করে দেখতে হবে। এ প্রক্রিয়া দিয়ে এগোলে বৌদ্ধদের নীতিশাস্ত্রকে শুধু তাদের বিশ্বাস, ঐতিহ্য, প্রথা বা বোধি চিত্তের উপর নির্ভর করতে হবে না। যা বিশ্বব্যাপী অবৌদ্ধদেরকেও বৌদ্ধ ধর্মের নীতিশাস্ত্রের গভীরে প্রবেশের সুযোগ দেবে।Going for Refuge & Taking the Precepts" (The Wheel Publication No. 282/284). Kandy, Sri Lanka: Buddhist Publication Society. (Originally published 1981 and transcribed for Internet publication in 1994.) Retrieved 2007-11-12 from "Access to Insight" at http://www.accesstoinsight.org/lib/authors/bodhi/wheel282.html.


title: ধর্মে নীতিশাস্ত্র

text: বৌদ্ধ ধর্ম অনুসারে সাধারণ মানুষকে পঞ্চশীল নীতি মেনে চলতে হয়। সাধারণ মানুষের জন্য এ পঞ্চশীল নীতি হল বৌদ্ধ নীতিশাস্ত্রের মূল্ভিত্তি। পঞ্চশীলে বলা হয়েছে "-প্রাণী হত্যা করা হতে বিরত থাকতে, কোন চৌর্যবৃওি না করতে, মিথ্যা কথা না বলতে, অবৈধ কামাচার হতে বিরত থাকতে, কোন ধরনের নেশা দ্রব্য সেবন না করতে।" কোন সাধারণ মানুষ বুদ্ধ বা বোধিসত্ত্ব হতে চাইলে তাঁকে এ সকল খারাপ কাজ হতে বিরত থাকার অঙ্গীকার করাকে উৎসাহিত করা হয়(বিনয় পিটক দেখুন)।


title: শূন্য পুরাণ

text: এতে ধর্মদেবতা নিরঞ্জনের যে কল্পনা করা হয়েছে তা বৌদ্ধদের শূন্যবাদের অনুরূপ। সেতাই, নীলাই, কংসাই, রামাই ও গোসাঁই এই পঞ্চপন্ডিত পঞ্চ ধ্যানীবুদ্ধের প্রচ্ছন্ন রূপ। গ্রন্থের পরের ৪৬টি অধ্যায়ে ধর্মপূজার রীতি-পদ্ধতি বর্ণিত হয়েছে। ‘দেবীর মনঞি’ অধ্যায়ে হিন্দুদের অনুরূপ পশুবলির কথা আছে; কিন্তু বৌদ্ধধর্মে পশুবলি নিষিদ্ধ। শেষের দুটি অধ্যায়ে নাথদেবতার উল্লেখ আছে। এটিও প্রক্ষিপ্ত, কেননা নাথধর্ম ও ধর্মপূজা দুটি ভিন্ন ধর্ম। ধর্মপূজা পশ্চিমবঙ্গে এবং নাথধর্ম উত্তরবঙ্গে প্রচারিত হয়। বাংলা সাহিত্যের ইতিহাসে শূন্যপুরাণ শিল্পকর্ম হিসেবে নয়, ধর্মগ্রন্থ হিসেবেই ঐতিহাসিক গুরুত্ব পেয়ে আসছে।


title: বিয়ার গ্রিলস

text: যুক্তরাজ্যের চ্যানেল ফোর-এ বর্ন সারভাইভর: বিয়ার গ্রিলস নামে গ্রিলস একটি প্রোগ্রাম করে থাকেন। এটি অস্ট্রেলিয়া, নিউজিল্যান্ড, কানাডা, ভারত এবং যুক্তরাষ্ট্রে ম্যান ভার্সেস ওয়াইল্ড নামে প্রচারিত হয়। এছাড়া ইউরোপ, এশিয়া এবং আফ্রিকার অনেক দেশীটি আল্টিমেট সারভাইভাল নামে প্রচারিত হয়। এই অনুষ্ঠানে দেখানো হয়, বিয়ার গ্রিলসকে কোন প্রতিকূল পরিবেশে নিয়ে যাওয়া হয়। সেই পরিবেশে প্রতিকূলতার মধ্যে কীভাবে বেঁচে থাকাওতে হয় তা গ্রিলস প্রদর্শন করে। ২০০৬ সালে ম্যান ভার্সেস ওয়াইল্ড শুরু হয় এবং এটি যুক্তরাষ্ট্রের সর্বাধিক জনপ্রিয় টেলিভিশন প্রোগ্রামে পরিণত হয়। বিশ্বজুড়ে ১.২ বিলিয়ন মানুষ এই অনুষ্ঠান দেখে থাকে।


title: বোস কর্পোরেশন

text: বোস কর্পোরেশন () যুক্তরাষ্ট্রের ম্যাসাচুসেটস অঙ্গরাজ্যের ফ্রামিংহ্যাম ভিত্তিক একটি ব্যক্তিমালিকানাধীন কোম্পানী যা বিভিন্ন ধরণের শব্দ ও শ্রবণযন্ত্র নির্মাণে বিশেষায়িত। এটি ১৯৬৪ সালে অমর গোপাল বসু (তিনি অমর বোস নামেও পরিচিত) কর্তৃক প্রতিষ্ঠিত হয়। কোম্পানীটি বর্তমানে ৫ টি কারখানা, ১৫১টি খুচরা বিক্রয়কেন্দ্র (২০০৬ সালে ২০ অক্টোবরের হিসাব অনুযায়ী) এবং একটি অটোমোটিভ সাবসিডিয়ারি পরিচালনা করছে। মার্কিন যুক্তরাষ্ট্রে গৃহস্থালী অডিও এবং বহনযোগ্য অডিও এর খুচরা বিক্রির দিকদিয়ে ২০০৮ এর নভেম্বর থেকে ২০০৯ এর এপ্রিল পর্যন্ত বোস এর অবস্থান ছিল তৃতীয়। বোস এর ৯০১ স্পীকার সিরিজ এর জন্য সুপরিচিত।


title: নিউক্লিয়ার ব্ল্যাস্ট রেকর্ডস

text: চার সপ্তাহের জন্য ১৯৮৭ সালে সারা আমেরিকা ঘুরে মারকুস স্টেইজার দেখতে পেলেন তার প্রিয় ব্যান্ড ব্ল্যাস্টের জনপ্রিয়তা। এই লেবেলের নাম শুরুতে শুধুমাত্র ব্ল্যাস্ট নামে ছিল। পরে তা নিউক্লিয়ার ব্ল্যাস্ট নামে পরিবর্তিত হয়। এই লেবেল আমেরিকার কিছু হার্ডকোর ব্যান্ডের মিক্সড অ্যালবাম প্রথম প্রকাশনা হিসেবে বাজারে ছাড়ে যা ১ বছরে ১০০০ কপির মতো বিক্রি হয়। পরে তারা গ্রিন্ডকোর ব্যান্ডের একটি মিক্সড অ্যালবাম বাজারে ছাড়ে যা ৩০০০০ কপি বিক্রি হয়। ১৯৯০-এর দশকের প্রথম দিকে ইউরোপের আন্ডারগ্রাউন্ডে ব্ল্যাক মেটাল জনপ্রিয় হয়ে ওঠে। নিউক্লিয়ার ব্ল্যাস্ট তখন ডিমু বরগীর ও ডিসসেকশন ব্যান্ডের সাথে চুক্তি করে যা এখনো আছে। ১৯৯৭ সালের শেষের দিকে তাদের ছিল ২০ জন কর্মচারী ও তারা ডাকযোগে ৫০টি দেশে তাদের ক্যাটালগ পাঠায়। ১৯৯০-এর দশকের শেষের দিকে ও ২০০০-এর দশকের প্রথম দিকে তারা পাওয়ার মেটালে আগ্রহী হয়ে ওঠে। তারা হ্যালোইন ও হ্যামারফল ব্যান্ডের সাথে চুক্তিবদ্ধ হয়। সুইডিশ ব্যান্ড মেশুগাহ প্রথম নিউক্লিয়ার ব্ল্যাস্ট ব্যান্ড যারা বিলবোর্ডে চলে আসে ১৬৫তম স্থানে তাদের অ্যালবাম নাথিংকে নিয়ে। এই ব্যান্ডকে নিয়ে রোলিং স্টোন ম্যাগাজিনও নিবন্ধ লেখা শুরু করে। ২০০৭ সালে নিউক্লিয়ার ব্ল্যাস্ট তাদের ২০ বছর পূর্তি উপলক্ষে ২টি ডিস্কের একটি অ্যালবাম বের করে। এতে অনেক নামী দামী মেটাল শিল্পীরা গান পরিবেশন করেন।


title: উইজ খলিফা

text: ক্যামেরন জিবরাঈল থমাজ (জন্ম সেপ্টেম্বর ৮, ১৯৮৭), উইজ খলিফা মঞ্চ নামে অধিক পরিচিত, একজন মার্কিন র‍্যাপার, গীতিকার, এবং অভিনেতা। তিনি তার অভিষেক অ্যালবাম, "শো এন্ড প্রোভ", ২০০৬-এ মুক্তি দেন, এবং ২০০৭-এ ওয়ার্নার ব্রস. রেকর্ডসের সঙ্গে চুক্তিবদ্ধ হন। ইউরোড্যান্স-প্রভাবিত তার একক গান , "সে ইয়ে", শহুরে রেডিও এয়ারপ্লে লাভ করে, রিদ্মিক টপ ৪০ এবং হট র‍্যাপ ট্রেক তালিকায় ২০০৮-এ স্থান পায়।


title: নিউক্লিয়ার ব্ল্যাস্ট রেকর্ডস

text: নিউক্লিয়ার ব্ল্যাস্ট রেকর্ডস হল একটি স্বাধীন রেকর্ড লেবেল ও ডাক যোগে অ্যালবাম পাঠানোর প্রতিষ্ঠান যার অফিস আছে জার্মানি, আমেরিকা ও ব্রাজিলে। ১৯৮৭ সালে জার্মানির মারকুস স্টেইজার এটা প্রতিষ্ঠা করেন। প্রাথমিকভাবে তারা শুধু হার্ডকোর পাঙ্ক অ্যালবাম বের করলেও তারা পরে মেলোডিক ডেথ মেটাল, গ্রিন্ডকোর, পাওয়ার মেটাল, ব্ল্যাক মেটাল ও উৎসর্গকৃত অ্যালবাম বের করা শুরু করে। নিউক্লিয়ার ব্ল্যাস্টকে মেটাল ধারার উপরের দিকের অ্যালবাম বলে মনে করা হয়। তাদের সবচেয়ে সফল শিল্পীরা হলেন টেস্টামেন্ট, এক্সোডাস, মনেমিক, ব্ল্যাইন্ড গার্ডিয়ান, সয়েলওয়ার্ক, ইন ফ্লেমস, মেশুজ্ঞাহ, ডিমু বরগীর, নাইল, ডেথ, বেহেমথ,এপিকা,ইলুভেইতি, ইকুইলিব্রিয়াম, নাইটউইশ ও ওভারকিল।


title: ব্যাক নাম্বার

text: ব্যাক নাম্বার (লিখা হয় back number) হচ্ছে একটি জাপানি ত্রয়ি রক ব্যান্ড। ব্যান্ডটির রেকর্ড লেভেল হচ্ছে ইউনিভার্সাল মিউজিক। দলটি ২০১১ সালে বিশাল প্রত্যাবর্তন করে। একে মাঝেমধ্যে "“বাকুনান”", "“বিএন”", কিংবা "“ব্যাকনাম্ব”" ডাকা হয়।"“ওয়ান রুম”" হচ্ছে তাদের অফিসিয়াল ভক্ত গোষ্টির নাম। তাদের একক গান "ক্রিসমাস সং" "বিলবোর্ডের" জাপানের "হট হান্ড্রেডে" তিনবার প্রথম হয়েছে ২০১৫ সালের তালিকায় এবং একবার ২০১৬ সালের তালিকায়, এবং এছাড়াও দশ লক্ষ্য মুদ্রার সম্মাননাপত্র লাভ করে জাপানের "রেকর্ডিং ইন্ড্রাস্টি এসোসিয়েশন" থেকে।ব্যান্ডটির এলব্যাম হচ্ছে "“এনকোর”", যেটি জাপানের বিলবোর্ডে ২০১৬ সালে টানা দুই সপ্তাহ প্রথম স্থান ধরে রাখে এবং বিশ্বের দ্বিতীয় সপ্তাহের সেরা বিক্রিত এ্যালবাম হয় ২০১৭ সালে।২০০৪ সালে "ইয়রি সিমিজু" গুনামা প্রাসশনিক অঞ্চলে ব্যান্ড গঠন করার কথা চিন্তা করেন। ব্যান্ডটির নাম দেয়া হয় "“ব্যাক নাম্বার”" কারণ একটি মেয়ে যে তার সাথে প্রেম করেছিল সে একজন উচ্চ বিদ্যালয়ের ছাত্রী, যে বর্তমানে আরেকজন ব্যান্ডসদস্যের সাথে প্রেম করছে। মেয়েটির কাছে, সিমিজু হচ্ছেন প্রাক্তন প্রেমিক, একজন ‘ব্যাক নাম্বার’। সে একটি ব্যান্ড বানাতে চেয়েছিল যাতে করে মেয়েটি তার কাছে ফিরে আসতে পারে এই আশায়। এটি প্রায় দুই বছর সময় নিয়েছিল ব্যান্ডটি খাড়া করতে অন্যান্য সদস্যের(বর্তমান সদস্য নয়) সাথে। কিন্তু মতামতের ভিন্নতার জন্মায় এবং অন্যান্য সদস্যদের কাজের প্রয়োজনের তার দল ত্যাগ করে। সেসময় বেইজ গীটার এর দায়িত্বে যে ছিল সে দল ত্যাগ করতে চায় এবং "কাজুয়া কজিমা" দলে যুক্ত হন এবং বেইজের দায়িত্ব নেন যে সিমিজু এর বাল্যকালের বন্ধু এবং এখন বর্তমানের বেইজিস্ট। কজিমা যুক্ত হওয়ার ফলে ব্যান্ডটির কার্যক্রম শুরু হয় কিন্তু এবার দলটির ড্রামার বের হয়ে যায়। যখন আরেকজন ড্রামারের খোঁজ করা হচ্ছিল তখন, সিমিজু শুনেন যে ব্যান্ডটি তার প্রেমিকাকে ছিনিয়ে নিয়েছিল সে ব্যান্ডটি ভেঙ্গে গেছে।"হিসিয়াসি কুরিহারা" সে ব্যান্ডটির ড্রামার ছিল এবং কাজুয়ার সাথে একই বিদ্যালয়ের ছাত্র ছিল। সে দলে যোগদান করে এবং সেসময় থেকে ড্রামের দায়িত্বে আছে। এরপর গীটারিস্ট দল ত্যাগ করে এবং ব্যান্ডটিকে বর্তমান বিন্যাসে রেখে যায়। ২০০৪ সালের নভেম্বরে ব্যান্ডটি প্রথম সরাসরি অনুষ্ঠানে অংশ নেয় "ইজেকাই ডাস্টবোল" এ। ২০০৫ সাল থেকে ব্যান্ডটি স্বেচ্ছাসেবকভাবে বিভিন্ন অনুষ্ঠানে অংশ নিতে থাকে বার্ষিকভাবে ২০০৭ সালের নভেম্বরের পূর্ব পর্যন্ত যতক্ষণ না তাদের সিডির ডেমো প্রকাশ পায়। ২০০৭ সালে ব্যান্ডটি সরাসরি একক অনুষ্ঠানের আয়োজন করে এবং ১৫০ জনেরও বেশি টিকেট বিক্রি হয়। একই বছর ব্যান্ডটিকে দ্বিতীয় শ্রেষ্ট রক ব্যান্ডের স্বীকৃতি দেয়া হয় ১০০ এরও বেশি ব্যান্ডের মধ্য থেকে গুনপরীক্ষার মাধ্যমে “রকারস ২০০৭” এ। যেটি স্থানীয় সংবাদমাধ্যমের ইস্যু হয়ে দাঁড়ায়। এপ্রিল ২০০৮ সালে তাদের সাধারণ রেডিও অনুষ্ঠান “পিজ্জা স্মল ওয়ার্ল্ড” প্রচার শুরু হয় এফএম তারোতে যেটি গুনমা প্রাসাশনিক অঞ্চলের অতা শহরে প্রচার হয়। এটি সমাপ্ত হয় ২০১৪ সালের মার্চে। ২০০৮ সালের জুনে, ব্যান্ডটি ৫০০ জোড়া প্রতিযোগি থেকে নির্বাচিত হয় শোনেন মিউজিক ফেস্টিবাল এ। ২০০৯ সালের ১৮ ফেব্রুয়ারী ব্যান্ডটি তাদের প্রথম ক্ষুদ্র এলব্যাম “নগাসিতা সাকুরা” প্রকাশ করে এবং এইচএমভি এর হট পিকস, টাওয়ার রেকর্ড, এছাড়াও রেডিও এর অনুরোধের গান এবং সনি এরিকসনের বিজ্ঞাপনের গান হয়। ব্যান্ডটি সারা দেশে জনপ্রিয়তা লাভ করে। জুনে ব্যান্ডটি তাদের একটি ভ্রমণ শেষ করে ইজেকাই শহরে ফেরারি টেম্পল পার্ক মঞ্চে, পাচশ এরও বেশি দর্শক নিয়ে। এরপর ব্যান্ডটি ইতিবাচক সাড়া নিয়ে “সাকাই স্প্রিং”, “মিনামি হুইল”, “ট্রেজার”, “মিউজিক কিউব” এর মত অনুষ্ঠানে সারা দেশে অংশ নেয়। ২০১০ সালের ২ জুন ব্যান্ডটি পূর্ন দৈর্ঘ্য এ্যালবাম “আতো ন মাতাসুরি” প্রকাশ করে। ২০১১ সালের ৬ এপ্রিল ব্যান্ডটি তাদের একক “হানাবিরা” দিয়ে বিশাল প্রত্যাবর্তন করে। ২০১৫ সালের ডিসেম্বরে ব্যান্ডটি তাদের পঞ্চম এলব্যাম “চানদলেয়ার” প্রকাশ করে। অরিকন তালিকায় টানা দুই সপ্তাহ প্রথম স্থান ধরে রাখে। ২০১৬ সালের ২৮ ডিসেম্বর সর্বকালের সেরা এলব্যাম “এনকোর” প্রকাশ করে এবং বিলবোর্ডে জাপানের সেরা ১০০ এলব্যাম এ প্রথম স্থান ধরে রাখে টানা দুই সপ্তাহ।


title: বব ক্লোসা

text: রাডো রবার্ট গার্সিয়া ক্লোসা (পেশাগতভাবে ১৯৬০-এর দশকে বব ক্লোসা এবং অতি সম্প্রতি রাডো ক্লোসা নামে পরিচিত) ইংরেজ সঙ্গীতজ্ঞ এবং আলোকচিত্রী। ১৯৬৪ এবং জুলাই ১৯৬৫ সালের মাঝামাঝি, তিনি একটি রক ব্যান্ডের প্রধান গিটারবাদক ছিলেন যেটি পরবর্তীতে পিংক ফ্লয়েড হয়ে ওঠে। যদিও, তিনি এই ব্যান্ডের সঙ্গে কয়েকটি গান রেকর্ড করা করলেও, দলটি পিংক ফ্লয়েড হয়ে ওঠার পূর্বে তিনি দল পরিত্যাগ করেন। তবে, ব্যান্ডটির অফিসিয়াল ফেসবুক পাতায়, তাকে অফিসিয়াল সাবেক সদস্য হিসাবে তার নাম উল্লেখিত হয়েছে।


title: ম্যান ভার্সেস ওয়াইল্ড

text: যুক্তরাষ্ট্র, কানাডা, অস্ট্রেলিয়া, নিউজিল্যান্ড এবং ভারত এই প্রোগ্রামটিকে ম্যান ভার্সেস ওয়াল্ড নামে ডাকা হয়। তবে, অন্যান্য দেশে এটিকে অপর ভিন্ন ভিন্ন নামে নামকরণ করা হয়েছে। যেমন : যুক্তরাজ্যের ডিসকভারি চ্যানেলে এটিকে বর্ন সারভাইভর: বিয়ার গ্রিলস নামে নামকরণ করা হয়েছে। এছাড়া একই নামে যুক্তরাজ্য থেকেও বিয়ার গ্রিলসের জীবনীভিত্তিক বই প্রকাশিত হয়েছে। মূলত এ সবগুলো সংস্করণই মুল ম্যান ভার্সেস ওয়াইল্ডের ক্ষুদ্র পরিবর্তিত সংস্করণ। ক্ষুদ্র পরিবর্তনটি সাধিত হয়েছে সংস্করণের শিরোনাম এনিমেশনে এবং বিয়ার গ্রিলসের নিজ কন্ঠে বলা ভূমিকা উপস্থাপনায়। এই দুটি বিষয় ছাড়া মোটামুটি অনুষ্ঠানের প্রায় সকল মৌলিক বিষয় সবগুলো সংস্করণেই অপরিবর্তিত রাখা হয়েছে।


title: ব্ল্যাক ভেইল ব্রাইডস

text:
এন্ডি বিরস্যাক (Andy Biersack) এর হাত ধরে ২০০৬ সালে ব্ল্যাক ভেইল ব্রাইডসের সূচনা হয়। ব্যান্ডটির নামকরণের ব্যাপারে এন্ডি জানান যে, রোমান ক্যাথলিক হতে অনুপ্রাণিত হয়ে তাঁদের গানের দলের নামকরণ করা হয়েছে। ব্যান্ডটি গড়ে তোলার কিছুদিন পরেই এন্ডি ওহাইও থেকে চলে আসে। ২০০৯ খ্রিস্টাব্দের সেপ্টেম্বরে একই নামে আরেকটি গানের দল গঠন করে এবং স্ট্যানবাই রেকর্ডস (StanBy Records) এর সাথে চুক্তিবদ্ধ হয়। ২০০৯ খ্রিস্টাব্দেই দলটি তাঁদের প্রথম ইউএস ট্যুর অন লেদার উয়িংস সম্পন্ন করে।
২০১০ খ্রিস্টাব্দের ২০শে জুলাই ব্ল্যাক ভেইল ব্রাইডস এর প্রথম অ্যালবাম বাজারে আসে। প্রথম সপ্তাহেই এলবামটির ১০,০০০ কপি বিক্রি হয় এবং বিলবোর্ড টপ ২০০ চার্টে ৩৬ তম স্থান দখল করে। একই সময়ে অ্যালবামটি বিলবোর্ড ইন্ডিপেন্ডেন্ট চার্ট এ প্রথম স্থান অধিকার করে রাখে।


title: রেকর্ড লেবেল

text: ক্ষেত্রবিশেষে প্রতিষ্ঠিত শিল্পীরা চুক্তির মেয়াদ শেষ হওয়ার পর ইন্ডিপেনডেন্ট লেবেলে পাড়ি জমান। এর ফলে নাম প্রচারণার পাশাপাশি নিজের সঙ্গীতের উপর নিয়ন্ত্রণ পাওয়া যায় যেখানে অধিক সম্মানীর অংশ থাকে। ডলি পার্টন, প্রিন্স, আইমি মান, পাবলিক এনিমি বিকেব্রাভো (কুয়া এন্ড রাফি)সহ বহু শিল্পী এই রকম কাজ করেছে। ঐতিহাসিকভাবে, এই পদ্ধতিতে শুরু হওয়া কোম্পানিগুলো বড় লেবেলগুলির সাথে পুনরায় একীভূত হয়ে গেছে (দুটি উদাহরণ মার্কিন গায়ক ফ্রাঙ্ক সিনাত্রার “রিপ্রাইজ রেকর্ডস” যা বেশ কিছু সময় ধরে ওয়ার্নার মিউজিক গ্রুপের মালিকানাধীন এবং সঙ্গীতশিল্পী হার্ব আলপার্টের “এ এন্ড এম রেকর্ডস” যা বর্তমানে ইউনিভার্সাল মিউজিক গ্রুপের মালিকানাধীন)। একইভাবে, ম্যাডোনার “ম্যাভরিক রেকর্ডস” (যা ম্যাডোনা তার ম্যানেজার এবং অন্য অংশীদারের সাথে শুরু করেছিলেন) ওয়ার্নার মিউজিকের নিয়ন্ত্রণে আসে যখন ম্যাডোনা কোম্পানিতে থাকা নিজের শেয়ারের নিয়ন্ত্রণ ছেড়ে দেন।


title: বাংলাদেশের কমিউনিস্ট পার্টি

text: ১৯৬৮ সালের অক্টোবর মাসে পার্টির পূর্ব পাকিস্তান প্রাদেশিক সম্মেলনে মিলিত হয়ে প্রতিনিধি কমরেডগণ এই প্রাদেশিক সম্মেলনকে পূর্ব পাকিস্তানের কমিউনিস্ট পার্টির প্রথম কংগ্রেস হিসেবে ঘোষণা করেন। ‘পূর্ব পাকিস্তানের কমিউনিস্ট পার্টি’র কেন্দ্রীয় কমিটি নির্ধারণ করেন। কমিটির নেতারা হলেন,


title: বাংলাদেশের কমিউনিস্ট পার্টি (মার্কসবাদী-লেনিনবাদী) (উমর)

text: বাংলাদেশের কমিউনিস্ট পার্টি (মার্কসবাদী-লেনিনবাদী) (, হচ্ছে বদরুদ্দীন উমর পরিচালিত বাংলাদেশের একটি মার্কসবাদী-লেনিনবাদী পার্টি।এটি একসময় গণতান্ত্রিক বিপ্লবী জোট নামে একটি জোট গঠন করে এবং বর্তমানে জাতীয় মুক্তি কাউন্সিল নামে একটি জোট পরিচালনা করে। ১৯৭৬ সালের ১৪-১৫ আগস্ট পূর্ব বাংলার গণবিপ্লবী পার্টি, কমিউনিস্ট কর্মী সংঘ এবং বাংলাদেশের কমিউনিস্ট পার্টি (মার্কসবাদী-লেনিনবাদী) এক ঐক্য কংগ্রেসে মিলিত হয় এবং নতুন নাম ধারণ করে। সেই কংগ্রেস একটি কেন্দ্রীয় কমিটি নির্বাচন করে এবং গ্রহণ করে একটি রাজনৈতিক প্রতিবেদন। এই কংগ্রেসে নতুন পার্টির নেতা হিসেবে সামনে আসেন বদরুদ্দীন উমর, সিরাজুল হোসেন খান, আবুল বাশার ও ডা. সাইফ-উদ-দাহার প্রমুখ।


title: বাংলাদেশের কমিউনিস্ট পার্টি

text: ১৯৪৮ সালের ২৮ ফেব্রুয়ারি থেকে মার্চ পর্যন্ত কলকাতায় ভারতের কমিউনিস্ট পার্টির দ্বিতীয় কংগ্রেসের সিদ্ধান্ত অনুসারে কংগ্রেসে আগত পাকিস্তানের প্রতিনিধিরা স্বতন্ত্রভাবে এক বৈঠকে মিলিত হয়ে ৯ সদস্যবিশিষ্ট পূর্ব পাকিস্তানের কমিউনিস্ট পার্টির কেন্দ্রীয় কমিটি গঠন করেন। এই কমিটিতে ছিলেন সাজ্জাদ জহির, খোকা রায়, নেপাল নাগ, জামাল উদ্দিন বুখারি, আতা মোহাম্মদ, মণি সিংহ, কৃষ্ণবিনোদ রায় ও মনসুর হাবিবউল্ল্যা। সাজ্জাদ জহির কেন্দ্রীয় কমিটির সাধারণ সম্পাদক নির্বাচিত হন। পাকিস্তানের পার্টি দুর্বল বিধায় এই পার্টিকে পরিচালনা করার জন্য সিপিআইয়ের পক্ষ থেকে ভবানী সেনকে দায়িত্ব দেয়া হয়। পাকিস্তানের কমিউনিস্ট পার্টি বা পূর্ব পাকিস্তানের কমিউনিস্ট পার্টির রাজনীতি ছিলো কলকাতায় অনুষ্ঠিত সিপিআইয়ের দ্বিতীয় কংগ্রেসে গৃহীত রাজনীতিই। আলাদাভাবে বিশেষ কোনো রণনীতি বা রণকৌশল গ্রহণ করা হয়নি। নবগঠিত পাকিস্তানে শ্লোগান তোলা হয়, ইয়ে আজাদী ঝুটা হ্যায়, লাখো ইনসান ভুখা হ্যায়, সশস্ত্র সংগ্রাম গড়ে তুলে এই সরকার হঠাও।


title: হায়দার আকবর খান রনো

text: হায়দার আকবর খান রনো (জন্ম-১৯৪২) বাংলাদেশের বিশিষ্ট মধ্য বামপন্থী নেতা এবং কমিউনিস্ট আন্দোলনের অন্যতম প্রবাদ পুরুষ। বর্তমানে বাংলাদেশের কমিউনিস্ট পার্টির পলিটব্যুরোর সদস্য। তিনি একাধারে তাত্ত্বিক, বুদ্ধিজীবী এবং বহু গ্রন্থের লেখক।


title: অনিল মুখার্জি

text: ১৯৩৮ খৃষ্টাব্দে মুক্তিলাভ করে কমিউনিস্ট পার্টিতে যোগ দেন। ১৯৪৬ এ নারায়নগঞ্জ সুতাকল শ্রমিকদের ধর্মঘটে বিশেষ ভূমিকা নেন। দেশবিভাগ হলে পূর্ব পাকিস্তানে ৮ বছর জেলবন্দী থাকেন। মুক্তি পেলেও রাজনৈতিক আন্দোলনে জড়িত থাকার অপরাধে তাকে আত্মগোপন করতে হয় ১৯৭১ সাল অবধি। গোপনে মস্কো সফর এবং পূর্ব পাকিস্তানের কমিউনিস্ট পার্টির সদস্য হিসেবে ৭৫ টি পার্টির মহাসম্মেলনে প্রতিনিধিত্ব। বাংলাদেশের মুক্তিযুদ্ধে সক্রিয় ভূমিকা নেন। বাংলাদেশ কমিউনিস্ট পার্টির কেন্দ্রীয় কমিটির সম্পাদক নির্বাচিত হয়েছিলেন ১৯৭৩ এবং ১৯৮০ সালে।


title: বাংলাদেশের কমিউনিস্ট পার্টি

text: ১৯৭৩ সালের ৪-৯ ডিসেম্বর অনুষ্ঠিত হয় বাংলাদেশের কমিউনিস্ট পার্টির দ্বিতীয় কংগ্রেস। কংগ্রেসে কমরেড মণি সিংহকে সভাপতি ও কমরেড ফরহাদকে সাধারণ সম্পাদক করে সিপিবির কেন্দ্রীয় কমিটি গঠন করা হয়।


title: বাংলাদেশের কমিউনিস্ট পার্টি

text: ১৯৪৭ সালে দেশ ভাগের পূর্ব পর্যন্ত বাংলাদেশের কমিউনিস্ট পার্টি ভারতের কমিউনিস্ট পার্টির অংশ হিসাবে কর্মকাণ্ড পরিচালনা করতো। ১৯৪৭ সালে দেশ ভাগের পরপরই পার্টির বঙ্গীয় প্রাদেশিক কমিটির অধীনে পূর্ববঙ্গে (নববগঠিত পূর্ব পাকিস্তান) কাজকর্ম পরিচালনার জন্য একটি আঞ্চলিক কমিটি (জোনাল কমিটি) গঠন করা হয়। এই জোনাল কমিটিই ১৯৪৮ সালের মার্চ মাসে সম্মেলনের মাধ্যমে নতুন কমিটি গঠন হওয়ার আগে পর্যন্ত দায়িত্ব পালন করে। ১৯৪৭ সালে গঠিত জোনাল কমিটির নেতারা ছিলেন-


title: বাংলাদেশের কমিউনিস্ট পার্টি

text: ১৯৪৮-৫০ সালের মধ্যে পূর্ববঙ্গে (পূর্ব পাকিস্তান) একাধিক স্বল্পকালীন অস্থায়ী প্রাদেশিক কমিটি গঠন করা হয়। স্বল্পকালীন এসব অস্থায়ী প্রাদেশিক কমিটিতে এক সময় শেখ রওশন আলী, আরেক সময় আলতাব আলী, ১৯৫০ সালে নেপাল নাগ প্রমুখকে সম্পাদকের দায়িত্ব দিয়ে প্রাদেশিক কমিটি কয়েকবার পুনঃগঠিত করা হয়। এর মূল কারণ হলো, এ সময় পার্টির বামহঠকারী লাইনের প্রতিফলন ঘটিয়ে পার্টির সর্বস্তরের কমিটিতে পরিবর্তন সাধন করা হয়। এক্ষেত্রে ‘বাম হঠকারীদের বাদ দিয়ে কমিটি গঠন করতে হবে’ ইত্যাদি নানা ফর্মুলা অনুসরণ করা হয়। বাম-হঠকারী লাইন থেকে পরে আবার ‘হঠকারীবাদীদের দিয়ে কমিটি করতে হবে’, ‘পার্টিকে ঐক্যবদ্ধ রাখতে পারে এ ধরনের কমরেডদের নেতৃত্বে কমিটি গঠন করতে হবে’- ইত্যাদি ফর্মুলাগুলো সে সময় অনুসরণ করা হয়। একপর্যায়ে ১৯৪৯ সালে নিম্নলিখিত তিনজন কমরেডকে নিয়ে অস্থায়ী প্রাদেশিক কমিটি গঠন করা হয়। যার নেতারা ছিলেন


বাংলাদেশের সাম্যবাদী দল (মার্কসবাদী-লেনিনবাদী), পূর্বসূরী: পূর্ব পাকিস্তান কমিউনিস্ট পার্টি হচ্ছে বাংলাদেশের একটি রাজনৈতিক দল। অবশ্য এই দল থেকে বিভিন্ন সময় বিভক্ত হয়ে বিভিন্ন দল গঠিত হয়েছে। বর্তমানে এই একই নাম ব্যবহারকারী অন্তত তিনটি আলাদা দলের অস্তিত্ব রয়েছে:১৯৬৭ — ৬৮ সালে পূর্ব পাকিস্তানের অবিভক্ত কমিউনিস্ট পার্টিতে ভাঙন দেখা দেয়। ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহন করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তানের কমিউনিস্ট পার্টি (এম-এল) প্রতিষ্ঠিত হয়। উক্ত কংগ্রেসে মার্কসবাদ-লেনিনবাদ মাও সেতুং এর চিন্তাধারাকে আদর্শিক ভিত্তি হিসাবে গ্রহন করা হয়।


title: বাংলাদেশের কমিউনিস্ট পার্টি

text: ১৯৪৮ সালের মার্চ মাসে ভারতের কমিউনিস্ট পার্টির দ্বিতীয় কংগ্রেসে পাকিস্তানের জন্য পার্টির পৃথক কেন্দ্রীয় কমিটি গঠনের সিদ্ধান্ত গ্রহণ করা হয়। কংগ্রেসে সমবেত প্রতিনিধিদের মধ্যে যারা পাকিস্তান ভূ-খণ্ডের অধিবাসী, ওই ভূ-খণ্ডের পার্টির কাজে নিয়োজিত থাকবেন এবং আরো ২/৪ জন আমন্ত্রিত প্রতিনিধি ১৯৪৮ সালের ৬ মার্চ পৃথকভাবে সভায় মিলিত হন। সেখানেই পাকিস্তানের কমিউনিস্ট পার্টি গঠন করা হয় এবং সেই পার্টির কেন্দ্রীয় কমিটি নির্বাচিত করা হয়। এ কমিটি নেতারা হলেন


title: রিচার্ড ইলিংওয়ার্থ

text: রিচার্ড কিথ ইলিংওয়ার্থ (জন্ম: ২৩ আগস্ট, ১৯৬৭) ইংল্যান্ডের সাবেক ক্রিকেটার, যিনি বর্তমানে প্রথম শ্রেণীর ক্রিকেট আম্পায়ার। তিনি ইংল্যান্ডের হয়ে ৯টি টেস্ট এবং ২৫টি ওডিআই খেলেছেন, সেইসাথে ১৯৯২ এবং ১৯৯৬ ক্রিকেট বিশ্বকাপে অংশগ্রহণ করেন।


title: ওয়েইন রুনি

text: ওয়েইন মার্ক রুনি (জন্ম ২৪ অক্টোবর ১৯৮৫ লিভারপুল শহরে) একজন ইংরেজ ফুটবল খেলোয়াড় যিনি বর্তমানে ইংলিশ দল ম্যানচেস্টার ইউনাইটেড ও ইংল্যান্ড জাতীয় ফুটবল দলে খেলে থাকেন। তাকে আধুনিক ফুটবলের অন্যতম উদীয়মান তরুণ খেলোয়াড় হিসেবে বিবেচনা করা হয়। বলের নিয়ন্ত্রণ, দৃষ্টি, পাস দেয়া ও গোল করা সব কিছুতেই তিনি দেশ দক্ষ। তার শট প্রিমিয়ার লীগে মধ্যে সবচেয়ে শক্তিশালী বলে কথিত। ২০০৬-০৭ মৌসুমে রুড ভ্যান নিস্তেলরয় রিয়াল মাদ্রিদে চলে যাওয়ার আগে পর্যন্ত রুনি তার সাথে সাধারণত দ্বিতীয় স্ট্রাইকার হিসেবে খেলতেন, যদিও ২০০৫-০৬ মৌসুমে মধ্যমাঠে ও দুই উইংএই তিনি তার দক্ষতার প্রকাশ ঘটিয়েছেন। ম্যানচেস্টার ইউনাইটেডে তার জার্সি নং ১০ এবং ইংল্যান্ড জাতীয় দলে তার জার্সি নং ৯।


title: ইংল্যান্ড মহিলা ক্রিকেট দল

text: ইংল্যান্ড মহিলা ক্রিকেট দল জাতীয় ক্রিকেট দল হিসেবে মহিলাদের ক্রিকেটে ইংল্যান্ড ও ওয়েলসের প্রতিনিধিত্ব করছে। এছাড়াও, ইংল্যান্ড ওম্যান’স একাডেমি নামে একটি দল রয়েছে যা পূর্ণাঙ্গ ইংল্যান্ড দলের পরেই অবস্থান করছে। ১৯৩৪-৩৫ মৌসুমে সর্বপ্রথম টেস্ট ক্রিকেট খেলায় অংশগ্রহণ করে। তিন টেস্টের ঐ সিরিজে অস্ট্রেলিয়া মহিলা ক্রিকেট দলকে ২-০ ব্যবধানে পরাজিত করেছিল। বর্তমান অধিনায়ক হিসেবে রয়েছেন হিদার নাইট। সাবেক অধিনায়ক শার্লত এডওয়ার্ডসের দশ বছরের মেয়াদ শেষে অবসর নিলে জুন, ২০১৬ সাল থেকে তিনি এ দায়িত্ব পালন করে আসছেন।


title: ক্রিস কেয়ার্নস

text: ক্রিস্টোফার ল্যান্স কেয়ার্নস (; জন্ম: ১৩ জুন, ১৯৭০) মার্লবোরা অঞ্চলের পিকটনে জন্মগ্রহণকারী নিউজিল্যান্ডের সাবেক ও বিখ্যাত ক্রিকেট তারকা। ‘ব্ল্যাক ক্যাপস’ নামে পরিচিত নিউজিল্যান্ড জাতীয় ক্রিকেট দলের পক্ষে তিনি দক্ষ অল-রাউন্ডারের ভূমিকায় অবতীর্ণ হয়েছিলেন। জাতীয় ক্রিকেট দলের অন্যতম সদস্য ছিলেন তার বাবা ল্যান্স কেয়ার্নস। নিউজিল্যান্ড দলে তিনি টেস্ট ও একদিনের আন্তর্জাতিকে অংশগ্রহণ করেছেন। পাশাপাশি নিউজিল্যান্ডের ঘরোয়া চ্যাম্পিয়নশীপে ক্যান্টারবারি দলে খেলেছেন। নিয়মিত অধিনায়ক স্টিফেন ফ্লেমিংয়ের অনুপস্থিতিতে জাতীয় দলে সাতটি টেস্টে অধিনায়কেরও দায়িত্ব পালন করেছেন ক্রিস কেয়ার্নস।


title: অ্যালাস্টেয়ার কুক

text: অ্যালাস্টেয়ার নাথান কুক, এমবিই (; জন্ম: ২৫ ডিসেম্বর, ১৯৮৪) ইংল্যান্ড ক্রিকেট দলের টেস্ট দলের বর্তমান অধিনায়ক। ক্রিকেট খেলায় তিনি বামহাতি উদ্বোধনী ব্যাটসম্যান হিসেবে মাঠে নামেন। এসেক্স কাউন্টি ক্রিকেট ক্লাবের পক্ষ নিয়ে কাউন্টি ক্রিকেট খেলেন। এছাড়াও তিনি এসেক্সের যুব দলে খেলেছেন এবং ২০০৩ সালে প্রথম একাদশে অংশ নিয়ে খেলায় অভিষিক্ত হন। ইংল্যান্ডের বিভিন্ন যুব দলের হয়ে ২০০০ সাল থেকে খেলেছেন। ২০০৬ সালে টেস্ট খেলায় অংশগ্রহণের জন্য ডাক পান অ্যালাস্টেয়ার কুক।


title: এম. জে. কে. স্মিথ

text: মাইকেল জন নাইট স্মিথ, ওবিই (; জন্ম: ২০ জুন, ১৯৩৩) লিচেস্টারের ওয়েস্টকোটস এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো মিডিয়াম বোলিং করতেন এম. জে. কে. স্মিথ নামে পরিচিত মাইক স্মিথ। ১৯৫৬ সালে অক্সফোর্ড বিশ্ববিদ্যালয় ক্রিকেট ক্লাব, ১৯৫৭ থেকে ১৯৬৭ পর্যন্ত ওয়ারউইকশায়ার কাউন্টি ক্রিকেট ক্লাব এবং ১৯৬৩ থেকে ১৯৬৬ সাল পর্যন্ত ইংল্যান্ড ক্রিকেট দলের অধিনায়কের দায়িত্ব পালন করেন তিনি। ইংল্যান্ডের অন্যতম জনপ্রিয় ক্রিকেট অধিনায়ক হিসেবে পরিচিতি ছিল তাঁর। রাগবি ইউনিয়নে তাঁর অংশগ্রহণ ছিল। তিনিই ইংল্যান্ডের সর্বশেষ দ্বৈত আন্তর্জাতিক খেলোয়াড় হিসেবে অংশ নেন।


title: অ্যালিসন স্ট্রিটার

text: অ্যালিসন স্ট্রিটার এমবিই (জন্মঃ ১৯৬৪) একজন ব্রিটিশ দূরপাল্লার সাতারু। সবথেকে বেশিবার (৪৩ বার) ইংলিশ চ্যানেল সাঁতরে পার হবার বিশ্বরেকর্ড তার দখলে এবং সেজন্য তাকে “ইংলিশ চ্যানেলের রানি” (Queen of the English Channel) বলা হয়। তিনি এক বছরে সাতটি চ্যানেল পার হয়েছেন। ১৯৮৮ সালে ৮ ঘন্টা ৪৮ মিনিটে ফ্রান্স থেকে ইংল্যান্ড সাঁতরে উনি মহিলাদের মধ্যে রেকর্ড স্থাপন করেন।


title: ক্লেয়ার কনর

text: ক্লেয়ার জোয়ান কনর, ওবিই (; জন্ম: ১ সেপ্টেম্বর, ১৯৭৬) ব্রাইটনে জন্মগ্রহণকারী প্রথিতযশা সাবেক ইংরেজ প্রমিলা আন্তর্জাতিক ক্রিকেটার। বর্তমানে তিনি আইসিসি’র মহিলাবিষয়ক কমিটির প্রধানের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার। ডানহাতে ব্যাটিংসহ স্লো লেফট আর্ম স্পিন বোলিংয়ে দক্ষতা প্রদর্শন করেছেন ক্লেয়ার কনর।


title: ২০১৩-১৪ অ্যাশেজ সিরিজ

text: ২৩ সেপ্টেম্বর, ২০১৩ তারিখে ১৭ সদস্যবিশিষ্ট ইংল্যান্ড দলের নাম ঘোষণা করা হয়। আয়ারল্যান্ডের সাবেক আন্তর্জাতিক বোলার বয়েড র‌্যাঙ্কিন, নিউজিল্যান্ড বংশোদ্ভূত অল-রাউন্ডার বেন স্টোকস এবং জিম্বাবুয়ে বংশোদ্ভূত গ্যারি ব্যালেন্স ইংল্যান্ডের পক্ষে টেস্টে অংশগ্রহণ না করেও ডাক পান। এছাড়াও, উদ্বোধনী ব্যাটসম্যান মাইকেল কারবেরি, স্পিন বোলার মন্টি পানেসর এবং সিমার ক্রিস ট্রেমলেটকে অংশগ্রহণের জন্য ডাকা হয়। উদ্বোধনী ব্যাটসম্যান নিক কম্পটন, স্পিন বোলার জেমস ট্রেডওয়েল এবং সিমার গ্রাহাম অনিয়নকে বাদ দেয়া হয় যারা ডারহ্যামকে চ্যাম্পিয়নশীপে সহায়তা করেছিলেন। টিম ব্রেসনানের পিঠের আঘাতপ্রাপ্তি স্বত্ত্বেও অস্ট্রেলিয়া সফরের জন্য তাকে অন্তর্ভুক্ত করা হয়। দলের একমাত্র উইকেট-কিপার হিসেবে রয়েছেন ম্যাট প্রায়র। তার অনুপস্থিতিতে জনি বেয়ারস্টো সহায়তা করবেন।


title: ক্রিস রিড

text: ক্রিস্টোফার মার্ক ওয়েলস রিড (; জন্ম: ১০ আগস্ট, ১৯৭৮) পাইগন্টনে জন্মগ্রহণকারী সাবেক প্রথিতযশা ইংরেজ ক্রিকেটার। ইংল্যান্ড ক্রিকেট দলের অন্যতম সদস্য ছিলেন। নটিংহ্যামশায়ার কাউন্টি ক্রিকেট ক্লাবের অধিনায়কের দায়িত্বে রয়েছেন ক্রিস রিড। দলে তিনি মূলতঃ উইকেট-রক্ষকের ভূমিকায় অবতীর্ণ হয়ে থাকেন। খেলোয়াড়ী জীবনে অনেকবারই ইংল্যান্ডের প্রথম পছন্দের উইকেট-রক্ষকের মর্যাদা লাভ করেন। তবে এ দায়িত্ব পালনের ক্ষেত্রে দীর্ঘ সময় ধরে রাখতে পারেননি তিনি।


title: জাপানি ইয়েন

text: জাপানি ইয়েন বা জাপানি এন (মুদ্রা প্রতীক: ¥; ব্যাংক কোড: JPY) ( "এন্") জাপানের মুদ্রার নাম। মার্কিন ডলার, ইউরো এর পর জাপানি এন তৃতীয় মুদ্রা যা বৈদেশিক মুদ্রার বাজারে সবচেয়ে বেশি লেনদেন হয়। জাপানি ইয়েন-ও বহুলভাবে একটি সংচিতি মুদ্রা হিসেবে সংরক্ষিত।


title: জাপানের নাম

text:
চিত্রাক্ষর ("নিচি")-র অর্থ হল "সূর্য" বা "দিন" এবং ("হন")-এর অর্থ হল "ভিত্তি" বা "উৎস"।
শব্দটির পূর্ণাঙ্গ অর্থ হল "সূর্ষের উৎস" অথবা "যেখানে সূর্যের উদয় হয়"।
এই নামকরণের কারন হল চীনাদের দৃষ্টিকোণ থেকে, সূর্যের উদয় জাপান থেকে হত।
এই নামের জন্যই জাপানকে বলা হয় "উদিত সূর্যের দেশ"।


title: জাপানের নাম

text: দুটি নাম সঠিক হলেও "নিপ্পোন" নামটি সরকারি ক্ষেত্রে, যেমন মুদ্রার নাম, ডাকটিকিট, আন্তর্জাতিক ক্রীড়ানুষ্ঠান ইত্যাদিতে বেশি ব্যবহৃত হয়। এছাড়াও ব্যবহার হয় জাপানের সরকারি নাম "নিপ্পোন-কোকু"তে (আক্ষরিক অর্থ: ""জাপান রাষ্ট্র"" )।


title: জাপানের নাম

text:
যদিও "ওয়াই" এর ব্যুত্পত্তিগত উত্স অনিশ্চিত, তবে চীনা ঐতিহাসিক গ্রন্থে জাপানের দ্বীপপুঞ্জে (সম্ভবত কিউশু) বসবাসকারী এক প্রাচীন জাতির নাম নথিভুক্ত করা হয়েছে, যাদের নাম ছিল /*ˀWâ/ বা /*ˀWər/ ।
কার (১৯৯২:৯-১০) ওয়ার প্রচলিত ব্যুৎপত্তিগত প্রস্তাবগুলি নিরীক্ষণ করেছেন, তার মধ্যে সাধ্য প্রস্তাবও রয়েছে (জাপানি প্রথম পুরুষ সর্বনাম "ওয়াগা" "আমার; আমাদের" এবং "ওয়ারে" "আমি; নিজে") আবার লজ্জাজনক প্রস্তাবও রয়েছে (জাপানি "ওয়া"কে "বামন" বোঝানোর জন্য হিসাবে লেখা হয়েছে)।
কার জাপানি /*ˀWâ/-র ব্যাখ্যার দুটি ব্যুৎপত্তিগত বৈচিত্রে ভাগ করেছেন: "আচরণগতভাবে 'পদাবনত' বা শারীরিকভাবে 'খর্বকায়'"।
"পদাবনত; অনুগত" অর্থটি ১২১ খ্রিস্টাব্দে "শুয়োওয়েন চিয়েজি" অভিধানে প্রথম ব্যবহার করা হয়।
সেখানে -কে "শুন˨মাও˨" "পদাবনত; অনুগত; নিরীহ চেহারার" হিসাবে ব্যাখ্যা করা হয়েছে, "মানুষ; লোক"-এর ভিত্তিচিত্র -কে "ওয়েই˩˥" "বাঁকা" হিসাবে ব্যাখ্যা করা হয়েছে, এবং প্রাচীন চীনা কবিতা "শিচিঙ"-কে উদ্ধৃত করেছে।
ধারণা করা হয়, যখন চীনারা জাপানের সাথে প্রথমবার সাক্ষাত করে, তখন তারা ওয়া-কে 'ˀWâ' (পিছন দিকে নমিত) হিসাবে লিপ্যন্তর করা হত, যার অর্থ "অনুবর্তী, প্রণত হত্তয়া/আনুগত্যসূচক অভিবাদন"।
কার (১৯৯২:৯) উল্লেখ করেছেন যে ধারণা করা হয় যে যখন চীনারা প্রথম জাপানীদের সঙ্গে দেখা করেছিল, তখন ওয়াকে *ˀWâ "পিছনদিকে বাঁকা" হিসাবে লিপ্যন্তর করা হয়েছিল যা "অনুবর্তী/নমিত/সম্মান বা বশ্যতা"।
নমন করার প্রথা ঐতিহাসিক সূত্রে পাওয়া যায়।
উদাহরণের মধ্যে "উবু হয়ে সম্মান জানানো হয়" (হৌ হান শু, অনু: ৎসুনোদা ১৯৫১:২) এবং "তাঁরা দু হাত জোড় করে মাটিতে হয় উবু হয়ে বা নতজানু হয়ে সম্মান জানায়।"
(উয়েই চি, অনু: ৎসুনোদা ১৯৫১:১৩)।
কোজি নাকায়ামা "উয়েই˧" "এঁকে বেঁকে যাওয়া"-কে "বহু দূরে" হিসাবে ব্যাখ্যা করেছেন এবং "উও˧" "মহাদেশ থেকে বিচ্ছিন্ন" হিসাবে অনুবাদ করেছেন।
"উয়ো˧" -র দ্বিতীয় ব্যুৎপত্তি, যার অর্থ "বামন", তার সম্ভাব্য সমগোত্রীয় শব্দগুলি হল "আই˩˥" "নীচু, খর্বকায়", "উয়ো˧" "মচকানো; বাঁকা পা", এবং "উয়ো˨" "শোয়া; গুটিসুটি মারা; বসা (প্রাণী এবং পাখি)"।
প্রাচীন চীনা রাজবংশীয় ইতিহাসে "চু˧রু˦কুয়ো˦" "বামন রাষ্ট্রের"-এর উল্লেখ পাওয়া যায়, যার অবস্থান জাপানের দক্ষিণে, এবং সম্ভবত ওকিনাওয়া এবং রিয়ুকিয়ু দ্বীপের সঙ্গে যুক্ত।
কার উল্লেখ করেছেন যে উয়াকে "পদাবনত মানুষ" হিসাবে অনুবাদ করার ঐতিহাসিক সূত্র এবং "বামনদের দেশ"-এর কিংবদন্তি এটাই প্রমান করে যে "ছোট মানুষ" ব্যুৎপত্তিটি পরে সৃষ্টি হয়েছে।


title: ডোরেমনের চরিত্রসমূহের তালিকা

text:
"'তাকেশি গৌদা"(জন্ম:১৫ জুন) নোবিতার সহপাঠী। তার ডাকনাম জিয়ান। ইংরেজি সংস্করণে তার নাম বিগ জি। তার ডাক নাম জিয়ান ইংরেজি জায়েন্ট শব্দ থেকে নেওয়া হয়েছে। যার অর্থ দানব বা শক্তিশালী। জিয়ান তাদের এলাকার মধ্যে শক্তিশালী বালক। সে নোবিতা ও তার বন্ধুদের কাছ থেকে কমিকস বুক, খেলনা কেড়ে নেয়। এই কারণে তার মা তাকে মারে। তখন সে প্রচুর রেগে যায় এবং নোবিতা ও তার বন্ধুদের মারে। কিন্তু কিছু পর্বে সে নোবিতা ও তার বন্ধুকে বাঁচানোর জন্য সবকিছু করতে পারে। সে গান গাইতে ভালোবাসে যদিও তার গান ভয়ানক! সে জোর করে তার বন্ধুদের গান শোনাতে চায় এবং তার বন্ধুরা এই বিষয়ে ভীত থাকে। কিছু পর্বে সে নিজের গান শুনে নিজেই রেগে যায় এবং বলে, কে আমার গান এত বাজে গাইছে?
জিয়ান তার মাকে প্রচন্ড ভয় পায়। জিয়ানের মা অনেক রাগী।
সুনিও (জন্ম: ২৯ ফেব্রুয়ারি, মীনরাশি) নোবিতার বন্ধু। সে ধনী পরিবারের ছেলে। তাই সে বেশির ভাগ সময় বন্ধুদের কাছে তার অর্থ-সম্পদের বড়াই করে থাকে। সে জিয়ানকে খুশি করার জন্য জিয়ানের প্রশংসা করে। কিন্তু প্রকৃতপক্ষে সে জিয়ানকে অপছন্দ করে এবং গোরিলার সাথে তুলনা করে। সে জিয়ানকে পছন্দ করে না, কারণ জিয়ান তার খেলনা (রিমোট কন্ট্রোল কার বা প্লেন), কমিকস বুক কেড়ে নেয়।
ডোরামি-চ্যান (জন্ম:২ ডিসেম্বর,২১১৪) ডোরেমনের ছোট বোন। ডোরামির রং হলুদ। ডোরামি ডোরেমনের থেকে ২ বছরের ছোট। সে দ্বাবিংশ শতাব্দীতে টোকিও শহরে নোবিতার নাতি সেবাশির সাথে বাস করে। সে মাঝে মাঝে টাইম মেশিনের সাহায্যে নোবিতার সাথে সাক্ষাৎ করে। যখন ডোরেমন নিজের কাজে বাইরে যায়, তখন ডোরামি নোবিতার দেখাশোনা করে এবং সাহায্য করে। ডোরামি মেলোপ্যান পছন্দ করে এবং তেলাপোকা দেখলে প্রচন্ড ভয় পায়।


title: ইয়োজিম্বো

text: জাপানি ভাষায় "ইয়োজিম্বো" শব্দের অর্থ "দেহরক্ষী"। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত "ডলার্‌স ত্রয়ী"-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়।


title: জাপানের নাম

text:
চীনা, কোরিয়ান এবং জাপানী লেখকগণ ৮ম শতাব্দি অবধি নিয়মিতভাবে ওয়া বা ইয়ামাতো "জাপান"-কে চীনা চিত্রাক্ষর দিয়ে লিখতেন।
কিন্তু এই অর্থের অপমানকর অভিব্যক্তির জন্য জাপানিরা এর মধ্যে খুঁত খুঁজে পান এবং এটাকে বদলে "সমন্বয়, শান্তি, ভারসাম্য" ব্যবহার করা শুরু করেন।
পরে এই চিত্রাক্ষরটিই জাপান দেশটিকে চিহ্নিত করার জন্য ব্যবহৃত হয়, প্রায়শই "অত্যন্ত" এর সঙ্গে জুড়ে দেওয়া হত এবং পূর্ববর্তী নাম ইয়ামাতো (大 和) লেখা হত।
কিন্তু ইয়ামাতো উচ্চারণটি এই চিত্রাক্ষর দুটি দিয়ে করা যায় না; এটি জাপানের একটি স্থানকে বোঝায় এবং মূলত "পর্বত দ্বার" () বলে ধারণা করা হয়।
এই ভাবে শুধুমাত্র কোন জাপানি শব্দের অর্থ প্রকাশ করার জন্য কোন কাঞ্জি ব্যবহার করা, তা সেই কাঞ্জির ওনয়োমি বা কুনয়োমি, ওরফে জুকুজিকুন যাই হোক না কেন, খুব একটা বিরল নয়।
চীনা লেখাতে অন্যান্য মৌলিক নামগুলির মধ্যে একটি ছিল "ইয়ামাতাই দেশ" (), যেখানে একজন রানী হিমিকো বাস করতেন।
যখন জাপানি ভাষায় "সূর্যের উৎস" বা হি নো মোতো কাঞ্জিতে লেখা হত তখন চিত্রাক্ষরগুলি ব্যবহার হত।
পরে, এই চিত্রাক্ষরগুলিকে চীনা-জাপানি উচ্চারণ অনুযায়ী ব্যবহার করা শুরু হল, প্রথমে "নিপ্পোন" এবং পরে "নিহোন", যদিও দুটি নাম বর্তমানে বিনিমেয়।


title: জাপান জাতীয় ফুটবল দল

text: জাপানি এর সমর্থকদের ও গণমাধ্যমের কাছে জাপানি ফুটবল দল "সকার নিপ্পন দাইহিয়ো" নামে পরিচিত। এর অর্থ হচ্ছে "জাপানের ফুটবল প্রতিনিধি"। এটিকে সংক্ষেপে "নিপ্পন দাইহিয়ো" বা "জাপানের প্রতিনিধি" নামেও ডাকা হয়। যদিও দলটির কোনো আনুষ্ঠানিক বা প্রাতিষ্ঠানিকভাবে স্বীকৃত কোনো ডাকনাম নেই, তাই প্রায় সময়ই এটি কোচের দল হিসেবে কোচের নামানুসারেই পরিচিত পায়। উদাহরণস্বরূপ, কোচ ইভিকা ওসিম যখন দায়িত্বে ছিলেন, তখন দলটিকে ডাকা হতো "ওসিম জাপান" নামে। সাম্প্রতিককালে দলটিকে "সামুরাই ব্লু" ডাকনামে ডাকা হচ্ছে।


title: জাপানের নাম

text:
"জাপান" শব্দটি বিভিন্ন ভাষায় বিভিন্ন রূপে ব্যবহার হয়। জাপানি ভাষায় জাপানকে নিপ্পোন ( ) এবং নিহোন ( ) বলা হয়। এই দুটি শব্দই জাপানিতে কাঞ্জি দিয়ে লেখা হয়।
"নিপ্পোন" এবং "নিহোন" দুটি শব্দেরই আক্ষরিক অর্থ হল "সূর্যের উৎস" অর্থাৎ যেখান থেকে সূর্যের উৎপত্তি হয়, এবং প্রায়শই "উদিত সূর্যের দেশ" হিসাবে অনুবাদ করা হয়ে থাকে।
এই নামকরণ চীনা সুই রাজবংশের সাথে চীন সাম্রাজ্যে জাপানি কূটনৈতিক দূতাবাসের চিঠিপত্র বিনিময় থেকে পাওয়া যায় এবং চীনের তুলনায় জাপানের পূর্ব অবস্থানকে বোঝায়।
সরকারিভাবে "নিহোন" শব্দটি ব্যবহারের আগে জাপানকে বা বলা হত। জাপানের ইয়ায়োই যুগের সমসাময়িক চীনের তিন সাম্রাজ্যের সময় চীন জাপানে বসবাসরত এক জাতিগত গোষ্ঠীকে "ওয়া" নামে উল্লেখ করত।


title: জাপান

text: মেইজি পুনঃপ্রতিষ্ঠা থেকে দ্বিতীয় বিশ্বযুদ্ধের শেষ পর্যন্ত জাপানের পোষাকি নাম ছিল বা মহান জাপান সাম্রাজ্য। বর্তমানে নামদুটি রাষ্ট্রের পোষাকি নাম হিসেবে ব্যবহৃত হয়। জাপানের মতো যেসব দেশগুলির পোষাকি নামে কোনো বর্ণনাত্মক অভিধা যুক্ত নেই, সেগুলিকেই (অর্থাৎ, দেশ, জাতি বা রাষ্ট্র) শব্দ দ্বারা অভিহিত করা হয়।


title: ডেভ ক্যান্টারবারি

text:
ডেভ ক্যান্টারবারি (জন্ম:) হল মার্কিন অভিযাত্রী,লেখক এবং সামরিক বাহিনীর সার্জেন্ট।তিনি পরিচিত ২০১০সালের ডিসকভারি চ্যানেলের ডুয়াল সারভাইভাল নামক অনুষ্ঠানের জন্য।
২০১০সালে তিনি ডিসকভারি চ্যানেলের ডুয়ালসারভাইভাল নামক ডিসকভারি অনুষ্ঠানে অংশগ্রহণ করেন।এই অনুষ্ঠানের জন্য তিনি বিখ্যাত।এই অনুষ্ঠানে তিনি ২টি সিজনে কাজ করেন ।নিউ ইয়র্ক টাইমসের মত ২০১৪ সালে তার লেখা বুশক্রাফট ১০১ নামক বইটি বেশি বিক্রি হওয়া বইদের মধ্যে অন্যতম।প্রথমে তিনি সরীসৃপের খামার কাজ করতেন। এরপর ফ্লোরিডার গাড়ি চালক হিসেবে কাজ করলেও তিনি এখন ওহিওতে। তিনি একটি বিদ্যালয় প্রতিষ্ঠা করেছেন।তার নাম পাথফাইন্ডার স্কুল এলএলসি।তিনি সেখানে প্রশিক্ষক হিসেবে কাজ করেন। ।তিনি এই বিদ্যালয় বেচে থাকার নিয়ম শেখান।ডেভের ইউটিউবে চ্যানেল আছে।সেখানে তিনি নিজের প্রশিক্ষণ সম্প্রচার করে।


title: জসপাল ভাট্টি

text:
জসপাল সিংহ ভাটটী (পাঞ্জাব :জন্ম 3 march 1955, মৃতুৎ 25 October 2012) নব্বই এর দশকের বিখৎাত শিখ কৌতুকাভিনেতা ছিলেন৷ দূরদর্শনে (ভারতের জাতীয় টেলিভিশান নেটওয়ার্ক )ফল্প শো ও উল্টা পাল্টা নামে হাসির সিরিয়ালের মুখৎ চরিএে কাজ করে বিখ্যাত হন৷ তাঁকে “কিং অফ কমেডি” নামেও ডাকা হোতো৷
ভারত সরকার তাঁর মৃতুৎর পর ২০১৩ সালে পদ্মভূষন সম্মানে সম্মানিত করেন৷


title: কিনে কবরস্থান

text: কিনে কবরস্থান, গ্লাসগো কবরস্থান এবং পুরনো কিনে সমাধিক্ষেত্র নামেও পরিচিত যা কানেটকাট রাজ্যের গ্রিসওয়ার্ল্ডে অবস্থিত একটি ঐতিহাসিক কবরস্থান। ১৭১৩ খ্রিস্টাব্দে সমাধিস্থ হওয়া ড্যানিয়েল কিনের কবরটি এখানের সবচেয়ে পুরনো চিহ্নিত সমাধি। ১৯৩০ সালে এই কবরস্থানের ৭৯ টি প্রস্তখণ্ডের লিপির পাঠ সংগ্রহ করা হয়। এতে প্রায় ৮০টি নামপরিচয়হীন প্রস্তরফলক তথা সমাধি রয়েছে যেগুলোর নাম পাথরে ক্ষয়ে গেছে অথবা নাম লেখার মত কোন খোদাইকারী ছিল না কি না, তা জানা যায় না। যারা পাথরে নাম খোদাই করেছেন তাদের মধ্যে লেবেউস কিম্বল, জোথাম ওয়ারেন, জোসিয়াহ ম্যানিং, পিটার বার্কার, মি. হান্টিংটন(লেবানন), ই. মার্সটোন(মিস্টিক ব্রিজ) এবং ও. ডটি (স্টনিংটন) এই সাতজনের নাম জানা যায়। ন্যাশনাল হিস্টোরিক রেজিস্টার অফ প্লেসেস নমিনেশন এই কবরস্থান সম্পর্কে লিখেছে “এই সমাধিক্ষেত্রটি শিল্পগতভাবে গুরুত্বপূর্ণ কারণ এর পাথরের খোদাইগুলো ইংল্যান্ড এর সমাধিক্ষেত্র বিষয়ক শিল্পের পরিচয় বহন করে।” উল্লেখ্য যে, গ্লাসগো গ্রামের নামাধিকারী ব্যক্তি আইজ্যাক মি. গ্লাসগো এবং ওই এলাকার জাহাজশিল্পে গুরুত্বপূর্ণ অবদান রাখা কামারশিল্পের পরিচালকের সমাধি এই কবরস্থানে রয়েছে। ১৯৯৫ সালে এটি কানেটকাট ফ্রিডম ট্রেইল হতে দূরে তৈরি করা হয় এবং ২০০১ সালের ১২ এপ্রিল ন্যাশনাল রেজিস্টার অফ হিস্টোরিক প্লেসেস এ এর নাম অন্তর্ভুক্ত হয়।


title: ক্রিস কেয়ার্নস

text: ক্রিস্টোফার ল্যান্স কেয়ার্নস (; জন্ম: ১৩ জুন, ১৯৭০) মার্লবোরা অঞ্চলের পিকটনে জন্মগ্রহণকারী নিউজিল্যান্ডের সাবেক ও বিখ্যাত ক্রিকেট তারকা। ‘ব্ল্যাক ক্যাপস’ নামে পরিচিত নিউজিল্যান্ড জাতীয় ক্রিকেট দলের পক্ষে তিনি দক্ষ অল-রাউন্ডারের ভূমিকায় অবতীর্ণ হয়েছিলেন। জাতীয় ক্রিকেট দলের অন্যতম সদস্য ছিলেন তার বাবা ল্যান্স কেয়ার্নস। নিউজিল্যান্ড দলে তিনি টেস্ট ও একদিনের আন্তর্জাতিকে অংশগ্রহণ করেছেন। পাশাপাশি নিউজিল্যান্ডের ঘরোয়া চ্যাম্পিয়নশীপে ক্যান্টারবারি দলে খেলেছেন। নিয়মিত অধিনায়ক স্টিফেন ফ্লেমিংয়ের অনুপস্থিতিতে জাতীয় দলে সাতটি টেস্টে অধিনায়কেরও দায়িত্ব পালন করেছেন ক্রিস কেয়ার্নস।


title: কিনে কবরস্থান

text:
কিনে কবরস্থান শতাব্দী ধরে সমাধিক্ষেত্রিক শিল্পকৃষ্টির পরিচয় বহন করে। ১৭১৩ সালে মারা যাওয় ড্যানিয়েল কিনের সমাধিটি সবচেয়ে পুরনো চিহ্নিত সমাধি।তার প্রস্তরফলকটি সাধারণ গোলাকার শীর্ষ সংযুক্ত যাতে কেবল তার নামটি বক্রভাবে খোদাই করা আছে।
এখানে হালে ইনডেক্সের রেকর্ডকৃত সমাধিগুলোর নাম দেওয়া হল। চার্লস হালের সংগৃহীত ডাটা হতে এটি নেয়া। অতিরিক্ত প্রস্তরখণ্ডগুলো গোনা হলেও রেকর্ড করা হয় নি। ন্যাশনাল হিস্টোরিক রেজিস্টার অনুযায়ী নিগ্রো ভারতীয় রক্তের আইজাক সি গ্লাসকো সহ কয়েকজনের নাম পাওয়া যায় না। তালিকাটি অসম্পূর্ণ কারণ অনেক পাথরের লেখাই অসমাপ্ত ও তথ্যবিহীন। যেমন সবচেয়ে পুরনো ড্যানিয়েল কিনের প্রস্তরলিপিতে নাম ছাড়া আর কিছু লেখা নেই।


title: পথের পাঁচালী (উপন্যাস)

text: পথের পাঁচালী(১৯২৯) হলো প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বিখ্যাত উপন্যাস। বাংলার গ্রামে দুই ভাইবোন অপু আর দুর্গার বেড়ে ওঠা নিয়েই বিখ্যাত এই উপন্যাস। এই উপন্যাসের ছোটদের জন্য সংস্করনটির নাম আম আঁটির ভেঁপু। পরবর্তী কালে বিখ্যাত বাঙালি চলচ্চিত্র পরিচালক সত্যজিৎ রায় এই উপন্যাসটি অবলম্বনে পথের পাঁচালী (চলচ্চিত্র) নির্মান করেন যা পৃথিবী-বিখ্যাত হয়।


title: ব্ল্যাকবিয়ার্ড

text: টীচ একটি ফরাসি বণিক জাহাজ দখল করে ও ৪০টি বন্দুকে সজ্জিত করে জাহাজটিকে কুইন অ্যানি’স রিভেঞ্জ নামকরণ করেন। ক্রমেই তিনি বিখ্যাত জলদস্যুতে পরিণত হন এবং তার ব্ল্যাকবিয়ার্ড নামটি দেওয়া হয়েছিল তার লম্বা কালো দাড়ি ও ভীতিকর চেহারার জন্য। কিংবদন্তী প্রচলিত, তিনি তার বিখ্যাত দাড়িতে ঘষে আগুন ধরাতে পারতেন। তিনি দক্ষিণ ক্যারোলিনার কার্লিস্টোন বন্দরে দস্যুদের একটি জোট গঠন করেন। এখানকার অধিবাসীদের কাছ থেকে সাফল্যের সাথে মুক্তিপন আদায়ের পর তিনি তার কুইন এ্যানা’স রিভেঞ্জ নিয়ে উত্তর ক্যারোলিনার বিউফোর্টের কাছে একটি জলায় আটকে যান। তিনি বাথ শহরে রাজকীয় ক্ষমা পান কিন্তু শীঘ্রেই তিনি সমুদ্রে জলদস্যুপনায় ফিরে যান এবং বিষয়টি ভার্জিনিয়ার শাষক আলেক্সজেন্ডার স্পটস্‌উডের দৃষ্টিতে আসে। স্পটস্‌উড নাবিক ও সৈন্যদের সমন্বয়ে একটি বাহিনী গঠন করে ব্ল্যাকবিয়ার্ডকে ধরতে অভিযান চালায়। অবশেষে ২২ নভেম্বর ১৭১৮ সালে একটি হিংস্র যুদ্ধে লেফটেনান্ট রবার্ট ম্যানার্ডের নেতৃত্বে একটি ছোট নাবিক দলরে হাতে ব্ল্যাকবিয়ার্ড ও তার জাহাজের কিছু কর্মী নিহত হন।


title: শন কনারি

text:
স্যার থমাস শন কনারি () (জন্ম: ২৫ আগস্ট, ১৯৩০) যিনি শন কনারি নামেই সমধিক পরিচিত, একজন একাডেমি পুরস্কার, গোল্ডেন গ্লোব, বাফটা পুরস্কার বিজয়ী স্কটল্যান্ডীয় অভিনেতা ও চলচ্চিত্র প্রযোজক।
তিনি সবচেয়ে বেশি পরিচিত লাভ করেছেন ইয়ান ফ্লেমিংয়ের সৃষ্ট জেমস বন্ডের নাম ভূমিকায় বন্ড চলচ্চিত্রগুলোতে অভিনয়ের জন্য। ১৯৬২ থেকে ১৯৮৩ সাল পর্যন্ত তিনি মোট ৭টি বন্ড ছবিতে অভিনয় করেছেন। ১৯৮৮ সালে তিনি "দ্য আনটাচেবল" চলচ্চিত্রে অভিনয়ের জন্য সেরা পার্শ্ব অভিনেতা বিভাগে একাডেমি পুরস্কার লাভ করেন। এছাড়াও "মেরিন", "ইন্ডিয়ানা জোন্স অ্যান্ড দ্য লাস্ট ক্রুসেড", "দ্য হান্ট ফর রেড অক্টোবর", "ড্রাগনহার্ট", "দ্য রক" প্রভৃতি উল্লেখযোগ্য চলচ্চিত্রে অভিনয় করেছেন।


title: শ্রী চিন্ময়

text: চিন্ময় কুমার ঘোষ (শ্রী চিন্ময় নামে বেশি পরিচিত, ২৭ আগস্ট, ১৯৩১ – ১১ অক্টোবর, ২০০৭), ছিলেন একজন মহাত্মা ও হিন্দুধর্মের সংস্কারক। ১৯৬৪ সালে তিনি নিউ ইয়র্ক সিটি চলে যান এবং সেখানে যোগ ধর্ম চর্চা শুরু করেন। চিন্ময় নিউ ইয়র্কের কুইন্স শহরে প্রথম মেডিটেশন সেন্টার প্রতিষ্ঠা করেন এবং পরে ৬০টি দেশে তার অনুসারীর পরিমাণ দাড়ায় ৭,০০০। এছাড়া লেখক, শিল্পী, কবি ও সঙ্গীতজ্ঞ হিসেবে তিনি বিভিন্ন কনসার্ট ও মেডিটেশন প্রোগ্রামে অংশগ্রহণ করেন। তিনি দৌড়, সাঁতার ও ভার উত্তোলনের মত আথলেটিকের সাথেও জড়িত ছিলেন। তিনি ম্যারাথন ও অন্যান্য দৌড় প্রতিযোগিতার আয়োজন করেন এবং তিনি নিজেও দৌড়বিদ ছিলেন। পরবর্তীতে হাঁটুতে আঘাতপ্রাপ্ত হলে ভার উত্তোলনে মনোনিবেশ করেন।


title: বিভূতিভূষণ সরকার (বিপ্লবী ও শিল্পোদ্যোগী)

text: ১৯৪৩ খ্রিষ্টাব্দে তিনি ৬ হাজার টাকার পুঁজি নিয়ে কলকাতার যাদবপুরে একটি শিল্প প্রতিষ্ঠা করেন। তাঁর স্ত্রীর নামে এই সংস্থাটির নাম হয় 'কৃষ্ণা গ্লাস ওয়ার্কস'। তাঁর পরিচালনায় কৃষ্ণা গ্লাস ওয়ার্কস একটি বড় কাঁচ পাত্র উৎপাদনকারী সংস্থাতে পরিণত হয়। ষাটের দশকের শেষের দিকে এটি ভারতের অন্যতম কাঁচশিল্পের মর্যাদা লাভ করে। সেই সময় যাদবপুর, বারুইপুর ও মুম্বাইতে কৃষ্ণা গ্লাস ফ্যাক্টরির তিনটি শাখা শুরু হয়। এগুলিতে প্রায় ২৫০০ কর্মীর কর্মসংস্থানের সুযোগ হয়। তিনি অল ইন্ডিয়া গ্লাস ম্যানুফ্যাকচারার্স অ্যাসোসিয়েশনের প্রেসিডেন্ট এবং রপ্তানি উন্নয়ন কাউন্সিলের চেয়ারম্যান নির্বাচিত হন। এছাড়া তিনি দক্ষিন কলকাতা রোটারি ক্লাবের সভাপতি নির্বাচিত হন।


title: ক্রিসমাস দ্বীপ জাতীয় পার্ক

text: ক্রিসমাস আইল্যান্ড জাতীয় উদ্যান হলো ক্রিসমাস আইল্যান্ডের বেশিরভাগ জায়গা জুড়ে বিস্তমত একটি জাতীয় উদ্যান। এটি ইন্দোনেশিয়ার দক্ষিণ-পশ্চিমে ভারত মহাসাগরে অবস্থিত একটি অস্ট্রেলিয়ার অংশ। এই পার্কটি বিভিন্ন জাতি প্রাণী ও উদ্ভিদের বাসস্থান, যার মধ্যে রয়েছে লাল কাঁকড়া, বার্ষিক গণনায় দেখা যায় প্রায় ১০০ মিলিয়ন কাঁকড়া ডিম পারার জন্য সমুদ্রে আসে। ক্রিসমাস দ্বীপটি বিপন্ন প্রজাতি অ্যাবট সামুদ্রিক হাস এবং ফ্রিগেট পাখির একমাত্র বাসস্থান, যা এটিকে বিজ্ঞানীদের কাছে আকর্ষণীয় করে তুলেছে।


title: মিশ্র রন্ধনশৈলী

text: অস্ট্রেলিয়াতে অভিবাসী স্রোত বৃদ্ধির সাথে সাথে মিশ্র রন্ধনপ্রণালী পূন: পূন: আবিষ্কৃত হতে থাকলো এবং বিভিন্ন ক্যাফে ও রেস্তোরাঁর প্রধান আকর্ষণে পরিণত হয়। আধুনিক অস্ট্রেলীয় ও এশীয় মিশ্র রেস্তোরাঁ যেমন “তেতসুয়া’’ বিশ্বের সেরা ৫০ রেস্তোরাঁর মধ্যে স্থান করে নিয়েছে। মিশ্র রন্ধনশৈলীর আরেকটি অনন্য দিক হচ্ছে নিত্য নতুন কৌশলের মাধ্যমে পুরাতন খাবার গুলোকে নতুন রূপে পরিবেশন করা হচ্ছে। এই ধরণের রেস্তোরাঁ গুলো আঞ্চলিক কুইজিন গুলো থেকে নতুন কৌশলের মাধ্যমে বহুপদের খাবার পরিবেশন করতে পারে। মালয়েশীয় খাবার গুলো মালয়, জাভা, চীনা, ভারতীয় রন্ধনশৈলী এবং থাই, পর্তুগীজ, ওলন্দাজ ও ব্রিটিশ রন্ধনশৈলী থেকে সামান্য অনুপ্রাণিত।


title: খৎনার ব্যাপ্তি

text: অস্ট্রেলিয়ান অনুদৈর্ঘ্য গবেষণা, স্বাস্থ্য এবং সম্পর্ক একটি কম্পিউটার সহায়তায় টেলিফোন ইন্টারভিউ এর ্মাধ্যমে খৎনার উপর জরিপ পরিচালনা করে। ২০০৫ সালে, সাক্ষাত্কার থেকে পাওয়া গেছে যে  অস্ট্রেলিয়াতে খৎনার প্রকোপ ছিল প্রায় ৫৮%।   অস্ট্রেলিয়াতে শিশু খৎনার প্রকোপ অনেক কমে এসেছে। এই রয়েল অস্ট্রেলিয়ান কলেজ অব ফিজিসিয়ান্স (RACP) আনুমানিক ২০১০ সালে এক গবেষণায় উল্লেখ করে যে, ১০ থেকে ২০ শতাংশ, নবজাত ছেলেদের খৎনা করা হচ্ছে। কিন্তু পুরুষ খৎনার প্রকোপ অনেক বেশী হওয়ার কারণ, বয়স্ক খৎনা করা পুরুষ- অবশিষ্ট জনসংখ্যার মধ্যে থাকার কারণে।


title: টেস্টস্টেরন আন্ডেক্যানয়েট

text: ১০০০ মিলিগ্রাম টেস্টস্টেরন আন্ডেক্যানয়েট রেড়ীর তেল এর সাথে বেনজাইল বেনজয়েট মিশিয়ে দ্রবণাকার করা হয় এবং সংরক্ষণকারক হিসেবে আন্তঃপেশী ইঞ্জেকশন দিয়ে শরীরে প্রয়োগ করা হয়।অস্ট্রেলিয়াতে এক্সিপিয়েন্টস হিসেবে, বেনজাইল বেঞ্জয়েটকে অ্যানাফিল্যাক্সিস এর কারণ হিসেবে রিপোর্ট করা হয়েছে। বেয়ার চিকিৎসকদের জন্য তথ্যের মধ্যে এই প্রতিবেদনটি যুক্ত করেছে এবং চিকিৎসকদের পরামর্শ দিয়েছে যে এই ক্ষেত্রে "সম্ভাব্য গুরুতর এলার্জি প্রতিক্রিয়ার জন্য সতর্ক থাকতে হবে"।  অস্ট্রেলিয়াতে রিপোর্ট করতে ADRAC এর জন্য প্রতিবেদন,যা ঔষধের প্রতিকূল  প্রতিক্রিয়া জন্য চিকিত্সামূলক পণ্য প্রশাসন এর রিপোর্টগুলির মূল্যায়ন করে,দেখাচ্ছে যে,২০১১ থেকে অ্যানাফিল্যাক্সিস ক্ষেত্রে বিভিন্ন এলার্জি সমস্যার প্রতিবেদন পাওয়া যাচ্ছে।


title: ডোয়েন প্রিটোরিয়াস

text: সেপ্টেম্বর, ২০১৬ সালে ক্রিস মরিসের হাঁটুর আঘাতের কারণে অস্ট্রেলিয়ার বিপক্ষে ওডিআই সিরিজে খেলার জন্য প্রিটোরিয়াসকে অন্তর্ভূক্ত করা হয়। সিরিজের তৃতীয় ওডিআইয়ে নিজস্ব দ্বিতীয় খেলায় অংশ নেন। ছয় ওভারে ৪২ রান দিয়ে কোন উইকেট না পেলেও ব্যাট হাতে ২০ বলে ১৫ রান তুলেন। এছাড়াও চতুর্থ ওডিআইয়ে জর্জ বেইলি’র উইকেট নেন। খেলায় তিনি ৭ ওভারে ১/৩৩ পান। তবে তাকে ব্যাট ধরার প্রয়োজন হয়নি। ৫ম ওডিআইয়ে তাকে না নিলেও দক্ষিণ আফ্রিকা ৫-০ ব্যবধানে অস্ট্রেলিয়াকে হোয়াইটওয়াশ করে।


title: শঙ্খ চিল

text: ডিসেম্বর-এপ্রিল হচ্ছে দক্ষিণ এশিয়ার শঙ্খ চিলেদের প্রজনন ঋতু। দক্ষিণপূর্ব অস্ট্রেলিয়াতে অগাস্ট-অক্টোবর ও পশ্চিম অস্ট্রেলিয়াতে এপ্রিল-জুন। এঁরা উঁচু স্থানে বাসা বাঁধে, যা মূলত ছোট ছোট ডাল ও শুঁকনো পাতা দিয়ে তৈরি হয়। একই বাসা এঁরা বছরের পর বছর ধরে ব্যবহার করে। শঙ্খ চিল দুটো করে ডিম দেয়। মা বাবা দুজনে মিলে বাচ্চা বড়ো করে যদিও ডিমে তা দেয় শুধু স্ত্রি পাখিটি। ২৬-২৯ দিনে ডিম ফুটে বাচ্চা বের হয়।


title: স্টেক

text: খাদ্য পণ্য হিসাবে স্ট্যাকের মান এবং নিরাপত্তা আইন দ্বারা নিয়ন্ত্রিত হয়। অস্ট্রেলিয়াতে, জাতীয় মাংস স্বীকৃতি মান রয়েছে; কানাডায়, কানাডিয়ান বীফ গ্রেডিং এজেন্সি রয়েছে; যুক্তরাজ্যে, খাদ্য স্ট্যান্ডার্ড এজেন্সি রয়েছে; যুক্তরাষ্ট্রে, গরুর মাংস গণনা করা হয় ইউনাইটেড স্টেটস ডিপার্টমেন্ট অফ এগ্রিকালচার (ইউএসডিএ) দ্বারা নির্বাচন, পছন্দ বা প্রধান হিসাবে যেখানে গরুর উচ্চ গুণমানের নির্ধারণ করে, বিশেষ করে যেটি উল্লেখযোগ্য বৈশিষ্ট্য রয়েছে। মার্কিন যুক্তরাষ্ট্রে ১৯৯৬ সালে, গবাদি পশুর মাংসের মধ্যে শুধুমাত্র ২.৪% হিসেবে ভালো হিসেবে শ্রেণীবদ্ধ ছিল, এবং রেস্তোরাঁ ও হোটেলে সবচেয়ে ভালো গরুর মাংস বিক্রি করা হয়।


title: যিশুর জন্ম

text: পাশ্চাত্য ঐতিহ্যের খ্রিস্টীয় সম্প্রদয় (ক্যাথলিক চার্চ, ওয়েস্টার্ন চার্চ অর্ধপরিবাহক, অ্যাংলোকনিক কমিউনীয়ন এবং অনেক প্রটেস্ট্যান্ট সহ) ক্রিসমাসের আগে চার রবিবার আগমনের ঋতু উদযাপন শুরু করে। তার জন্মের ঐতিহ্যিক ভোজ-দিন(feast-day) ডিসেম্বর ২5 তারিখে পড়ে। ইস্টার্ন অর্থডক্স চার্চের খ্রিস্টান এবং ওরিয়েন্টাল ওডথক্স চার্চ একই রকমভাবে যিশুর আবির্ভাব অনুষ্ঠান পালন করে থাকে, কখনও কখনও একে "খ্রীষ্টের আবির্ভাব" বলা হয় কিন্তু মূলত এটা ক্রিসমাসের চল্লিশ দিন আগে শুরু হয় ""নেটিভিটি-ফেস্ট"" নামে।


title: ক্যাথলিক টিভি (পাকিস্তান)

text:
সরকার এর মিডিয়া রেগুলেটরি সংস্থা কোন খ্রিস্টীয় রেডিও, টিভি বা সংবাদ পরিসেবা এবং রাষ্ট্রীয় মালিকানাধীন পাকিস্তান টেলিভিশন হিসাবে অনুমতি প্রদান করে নি, খ্রিস্টানরা ক্রিসমাস এবং ইস্টার প্রোগ্রামের জন্য বছরে মাত্র ৩০ মিনিটের স্লট দেয়।
ক্যাথলিক কমিউনিকেটাররা চার্চের জন্য পাকিস্তানি আকাশসীমা সম্প্রচার দিতে  অনিচ্ছা সত্ত্বেও তারা তাদের পথ খুঁজে নিয়েছে । তারা তাদের বার্তা সম্প্রচারের জন্য কেবল এবং ইন্টারনেটের সুবিধা গ্রহণ করছে । প্রথম ক্যাথলিক টিভি চ্যানেল লাহোরের আর্চবিশপ লরেন্স সালদানহা , ন্যাশনাল সেন্টার ফর সোসাল কমিউনিকেশনস এর সভাপতির অনুমোদন দিয়েছে।


title: যিশুর জন্ম

text: ইস্টার্ন অর্থডক্স চার্চের খ্রিস্টান এবং ওরিয়েন্টাল অর্ধপরিষদ চার্চ একই সময়ে যিশুর আবির্ভাব অনুষ্ঠান পালন করে, কখনও কখনও একে "আবির্ভাব" বলা হয় কিন্তু এটি ""জন্মদিনের ফাস্ট"" নামেও পরিচিত, যা ক্রিসমাসের ৪০ দিন আগে শুরু হয়। কিছু ইস্টার্ন অর্থডক্স ( খ্রিস্টানরা (উদাঃ গ্রীক এবং সিরিয়ান) ডিসেম্বর ২৫ তারিখে ক্রিসমাস উদযাপন করে,অন্যান্য অর্থডক্স (যেমন, কপ্ট, ইথিওপিয়ান, জর্জিয়ান এবং রাশিয়ানরা) ৭ জানুয়ারী (গ্রেগরিয়ান) (কক্সক ২৯ টা কপটিক ক্যালেন্ডারে) ক্রিসমাস উদযাপন করে কারন তারা গ্রীগরিয়ান ক্যালেন্ডারের পরিবর্তে জুলিয়ান ক্যালেন্ডার অনুসরণ করে।


title: চেরনোবিলের বিপর্যয়

text: দুর্ঘটনার জন্য কর্তব্যরত কর্মীদেরই দায়ী করা হয়ে থাকে। কিছু নিরাপত্তা ব্যবস্থা বন্ধ করা ছিলো এবং পারমাণবিক চুল্লীটি অনুপযুক্ত অবস্থায় চালানো হচ্ছিলো, যার ফলে শক্তি নির্গমন অতিরিক্ত গিয়েছিল। আবার, একটি গবেষণায় বলা হযয়েছে কর্মীদের রাতের শিফটে কাজ করতে বাধ্য করা হয়েছিল। এ দৃষ্টিকোণ থেকে সার্বিক ব্যবস্থাপনাও দায়ী। একারণে ৩ জনকে ১০ বছরের শাস্তি প্রদান করা হয়েছিল। তবে বিস্ফোরণের পূর্বে কর্তব্যরত কর্মীরা উপযুক্ত পদক্ষেপ গ্রহণ করতে পারতো। তারা চুল্লীটি বন্ধ করে দিতে পারতো। কিন্তু পারমাণবিক চুল্লী বন্ধের এখতিয়ার তাদের ছিল না। যে ঊর্দ্ধতন কর্তৃপক্ষ চুল্লী বন্ধের নির্দেশ দিতে পারতেন এত রাতে তার সঙ্গে যোগাযোগ করার সাহসও নিযুক্ত কর্মীদের ছিল না। ফলে তাদের চোখের সামনেই দুর্ঘটনটি অনিবার্য হয়ে ওঠে।


title: ইউক্রেন

text: ১৯৯১ সালের ২৪ আগস্ট সাবেক সোভিয়েত ইউনিয়ন থেকে বের হয়ে স্বাধীনতা ঘোষণা করে ইউক্রেন৷ ১৯৮৬ সালের ২৬শে এপ্রিল ভোরের দিকে কর্মীরা চেরনোবিল পরমাণু কেন্দ্রের ৪ নম্বর চুল্লিতে কিছু পরীক্ষা চালাচ্ছিলেন৷ সেই কাজে কিছু ত্রুটি হয়েছিল৷ সেইসঙ্গে চুল্লির নক্সায়ও কিছু দুর্বলতা ছিল৷ ফলে একের পর এক বিস্ফোরণ ঘটতে থাকে৷ বিস্ফোরণের ফলে চুল্লির ধ্বংসাবশেষের মারাত্মক তেজস্ক্রিয় উপাদান চারিদিকে ছড়িয়ে পড়ে৷ প্রতিবেশী বেলারুশ ও রুশ প্রজাতন্ত্র থেকে শুরু করে জার্মানি সহ পশ্চিম ইউরোপের বিস্তীর্ণ এলাকায় তেজস্ক্রিয়তার কুপ্রভাব ধরা পড়ে৷ দুর্ঘটনার ফলে পরমাণু কেন্দ্রের দুই কর্মীর অবিলম্বে মৃত্যু হয়৷ ঘটনার পরের কয়েক মাসে ২৮ জন কর্মী ও উদ্ধারকর্মী মারা যান৷ সংলগ্ন এলাকার হাজার হাজার মানুষকে নিরাপদ দূরত্বে সরিয়ে নেওয়া হয়৷ তবে তৎকালীন সোভিয়েত কর্তৃপক্ষ প্রথম তিন দিন ঘটনাটি জানাতে পারেনি৷ তারপর ১৯৮৬ ও ১৯৮৭ সালে সোভিয়েত ইউনিয়ন চেরনোবিল ও সংলগ্ন এলাকা তেজস্ক্রিয়তা মুক্ত করতে ৪ লক্ষেরও বেশি উদ্ধারকর্মী পাঠায়৷ তাদের মধ্যে অনেকে এই কাজের বিপদ সম্পর্কে পুরোপুরি সচেতন ছিল না৷সেন্ট পিটার্সবার্গ শহরে ২৫টি ফানুস উড়িয়ে স্মরণ করা হলো চেরনোবিল দুর্ঘটনার কথা। চেরনোবিল দুর্ঘটনার প্রত্যক্ষ ও পরোক্ষ প্রভাব নিয়ে আজও বিতর্ক শেষ হয় নি৷ এমনকি জাতিসংঘের একাধিক সংস্থাও মৃতের সংখ্যা নিয়ে ঐকমত্যে পৌঁছাতে পারে নি৷ তারপর ২০০৫ সালে বিশ্ব স্বাস্থ্য সংস্থা ও জাতিসংঘ জানায়, চেরনোবিলের তেজস্ক্রিয় বিকিরণের ফলে সম্ভবত ৪,০০০ মানুষের মৃত্যু হয়েছে৷ কিন্তু ঘটনার বহু বছর পরও থাইরয়েড ক্যান্সার সহ তেজস্ক্রিয়তা জনিত অনেক অস্বাভাবিক শারীরিক ও মানসিক সমস্যার ঘটনা ধরা পড়েছে৷


title: চলচ্চিত্র সম্পাদনা

text: এক শট থেকে অন্য শটে বহে যাওয়া ঘটনাপ্রবাহ নিয়ে জেমস উইলিয়ামসন একাধিক ছবি বানান, এর মধ্যে উল্লেখযোগ্য হল ১৯০১ সালে বানানো "স্টপ থিফ", "ফায়ার!", ইত্যাদি। ছবিতে ক্লোজ-আপের ব্যবহার নিয়েও তিনি অনেক পরীক্ষা-নিরীক্ষা করেন। "দ্য বিগ সোয়ালো" ছবিতে একটি চরিত্র তো ক্যামেরাকেই গিলে খেতে আসে। ব্রাইটন স্কুলের এই দুই চলচ্চিত্র নির্মাতা ফিল্মের উপর রঙ করে আর নানারকম ফটোগ্রাফিক কৌশল ব্যবহার করে চলচ্চিত্রের কাহিনী অংশের উৎকর্ষ বাড়ানোর চেষ্টা করেন। তারা প্রায় পাঁচ মিনিট লম্বা ছবিও তৈরী করেছিলেন।


title: চেরনোবিলের বিপর্যয়

text:
তদানীন্তন সোভিয়েত ইউনিয়নের চেরনোবিল পারমাণবিক বিদ্যুৎকেন্দ্রে ২৬শে এপ্রিল, ১৯৮৬ তারিখে সংঘটিত ভয়াবহ পারমানবিক দুর্ঘটনাটি চেরনোবিলের বিপর্যয় হিসাবে পরিচিত। চেরনোবিল বর্তমান ইউক্রেনের অন্তর্ভূত। এই পারমাণবিক দুর্ঘটনাকে স্মরণকালের সবচেয়ে ভয়াবহ দুর্ঘটনা ও বিপর্যয় হিসেবে গণ্য করা হয়।
চেরনোবিল পারমাণবিক বিদ্যুৎকেন্দ্রের মোট পারমাণবিক চুল্লীর সংখ্যা ছিল ৪টি। ১৯৮৬ সালের ২৬ এপ্রিল স্থানীয় সময় অনুযায়ী রাত ১টা ২৩ মিনিটে ইউক্রেন ও বেলারুশ সীমান্তে অবস্থিত পরমাণু বিদ্যুৎ কেন্দ্রটির চতুর্থ পারমাণবিক চুল্লী থেকেই দুর্ঘটনার সূত্রপাত হয়। দুর্ঘটনাটি মূলত ঘটেছিলো "নিরাপদ শীতলীকরণের" ওপর একটি পরীক্ষা চালানোর সময়। রাতের শিফটে দায়িত্বরত কর্মীরা ভুল করে পারমাণবিক চুল্লীটির টার্বাইনে প্রয়োজনের অতিরিক্ত শীতল পানি প্রবাহিত করে। ফলে সেখানে বাষ্প কম উৎপাদিত হয়। এতে করে পারমাণবিক চুল্লীটি উত্তপ্ত হতে থাকে এবং এক পর্যায়ে প্রচণ্ড বিস্ফোরণ ঘটে।
পরপর প্রায় একই সঙ্গে সংঘটিত দুটি বিস্ফোরণে বিদ্যৎ কেন্দ্রের চতুর্থ পারমাণবিক চুল্লীর ওপরের প্রায় এক হাজার টন ওজনের কংক্রীটের ঢাকনা সরে যায় এবং ছাদ ভেঙে যাওয়ার ফলে এক বিশাল গহ্বরের সৃষ্টি হয়। দুর্ঘটনার ২০ ঘণ্টা পর বাইরের বাতাস ঢুকে পড়লে পারমাণবিক চুল্লীর দাহ্য পদার্থের সংস্পর্শে সেখানে বিরাট অগ্নিকাণ্ডের সূত্রপাত হয়। এ আগুন ১০ দিন পর্যন্ত স্থায়ী ছিল। এতে করে পারমাণবিক বিক্রিয়ায় তৈরী পদার্থ পরিবেশে প্রায় ১ কিলোমিটার উঁচু অবধি ছড়িয়ে পড়েছিল এবং প্রচুর পারমাণবিক ধুলো পরিবেশের ব্যাপক দূষণ ঘটিয়েছিল। পরিবেশে যে পরিমাণে পারমাণবিক পদার্থ নিক্ষিপ্ত হয়েছিল তা ১৯৪৫ সালে জাপানের হিরোশিমায় মার্কিন যুক্তরাষ্ট্র কর্তৃক নিক্ষিপ্ত প্রায় পাঁচশটি পারমাণবিক বোমার সমান। এই দুর্ঘটনার ফলে উদ্ভূত পারমাণবিক ভাবে সক্রিয় মেঘটি ইউক্রেন, বেলোরাশিয়া, রাশিয়া ও পূর্ব ইউরোপের ওপর দিয়ে উড়ে গিয়ে স্ক্যান্ডিনেভিয়াতে, গ্রেট ব্রিটেনে এমন কি পূর্ব আমেরিকার ওপর পর্যওন্ত ছড়িয়ে গিয়েছিল।।


title: চেরনোবিলের বিপর্যয়

text: ঘটনার সময় চেরনোবিলে প্রায় ১৪ হাজার বসতি ছিল। দুর্ঘটনার সঙ্গে সঙ্গেই ৪ জন কর্মী মারা যান। পরবর্তীতে ২৩৭ জন মানুষ পারমাণবিক বিকিরণের ফলে অসুস্থ হয়ে পরে এবং প্রথম তিন মাসে ৩১ জন মৃত্যুবরণ করে, যাদের অধিকাংশই উদ্ধারকর্মী। সরকারি তথ্যমতে, দুর্ঘটনার কারণে প্রায় পঞ্চাশ লক্ষ লোক ক্ষতিগ্রস্থ হয়েছেন এবং তাঁদের মধ্যে ছিল ছয় লক্ষ শিশু। এই দুর্ঘটনার ফলে ক্ষতির পরিমাণ ২০০ বিলিয়ন ডলারের সমান বলে প্রাক্কলন করা হয়েছে।


title: বিমল রায়

text: বিমল রায় প্রায় আধা ডজন তথ্যচিত্র বানাতে চেয়েছিলেন পলাশির যুদ্ধ, শরৎচন্দ্র ও রবীন্দ্রনাথের জীবনী, নেহরুর ‘ডিসকভারি অফ ইন্ডিয়া’ ও রামায়ণ-কে নিয়ে রাশিয়ার সঙ্গে জয়েন্টভেঞ্চার কালকূটের ‘অমৃতকুম্ভের সন্ধানে’ ও তারাশংকরের ‘মহাশ্বেতা’ কাহিনী নিয়েও ছবি বানানোর ইচ্ছা ছিল। পারেননি তা করতে তবু যা পেরেছেন এর মধ্যে ‘অঞ্জনগড়’, ‘দো বিঘা জমিন’, ‘দেবদাস’, ‘সুজাতা’, ‘বন্দিনী’, ‘কাবুলিওয়ালা’ এখনো বলিউডের ক্ল্যাসিক পর্যায়ে পড়ে কিছুদিন আগে বিমল রায়ের ছেলে জয় একটি স্বল্পদৈর্ঘ্যরে ছবি Images of Kumbh Mela নির্মাণ করেন। এতে তার বাবার ১৯৬০ সালে তোলা অনেক ফুটেজ ব্যবহার করেছেন তিনি। হারিয়ে যাওয়া ওই ছবিগুলো দেখলে বোঝা যায় কতোটা কুশলী শিল্পী ছিলেন বিমল রায়।


title: সত্যজিৎ রায়

text: ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।


title: দ্য চিজ স্পেশাল

text: চলচ্চিত্রটির কোন কাহিনী অথবা গল্প পাওয়া যায়নি, কিন্তু কর্সিকানা ডেইলি সান সিনেমাটিকে "একটি সাহসী কমেডি যেখানে নির্ভীক নায়ক এক হাতে রেলগাড়ি থামিয়ে নায়িকাকে উদ্ধার করে খলনায়কের হাত থেকে" হিসেবে বর্ণনা করা।সিনেমাটির নির্মাণ সম্পর্কে বেশি কিছু জানা যায়নি, তবে ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয় বলে জানা গেছে। একজন পাঠকের মাধ্যমে জানা যায়, বিস্তারিত তথ্যের অভাবে, ম্যাক্স অ্যাসার ও লুইজ ফাজেন্ডা উভয় চরিত্রই করা হয়েছিল ফটোপ্লের মাধ্যমে। ছবিটি জোকার প্রোডাকশনের ব্যানারে মুক্তি পায়, যারা কিনা শুধুমাত্র স্বল্পদৈর্ঘ্য কমেডি চলচ্চিত্র নিয়ে কাজ করত। কাল্টন সি. ল্যাহু এবং স্যামুয়েল গিলের মতে এটি ছিল লুইজের অভিষেক চলচ্চিত্র। চলচ্চিত্রবিশারদ রিচার্ড ই. ব্রাফের ভাষ্যমতে, এ চলচ্চিত্রের চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ২৫ অক্টোবর, ১৯১৩ সালে একক রিল উৎপাদনে চলচ্চিত্রটি মুক্তিপায়।


title: ব্লেইজ (চিত্র)

text: আলোকচিত্রটি ধারণ করা হয়েছিল ১৯৯৬ সালের ২৪শে জুন (উইন্ডোজ এক্সপি প্রকাশের ৫ বছর আগে) ডিজিটাল-ডিজাইন কোম্পানি হাইটার্নের জন্য ও এটি ধারণ করেছিলেন ন্যাশনাল জিওগ্রাফিক-এর সাবেক আলোকচিত্রী চার্লস ওরিয়ার। ছবিটিতে ডিজিটাল ভাবে গ্রাফিক্সের সাহায্যে কোন প্রকার এডিটিংই করা হয়নি। ছবিটি ১২/১২১ সড়কের পাশ থেকে হাতে বহনযোগ্য মিডিয়াম-ফরমেটের ক্যামেরার সাহায্যে ধারণ করা হয়। আনুমানিক অবস্থান ৩১০১ ফ্রিমন্ট ড. (সোনোমা হাইওয়ে), সোনোমা, ক্যালিফোর্নিয়া। উপত্যকার স্থানাঙ্ক হলো ৩৮.২৫০১২৪, -১২২.৪১০৮১৭। যদিও ওরিয়ার ছবিটি ধারণ করার সময় ন্যাপাভ্যালীতে ওয়াইন প্রস্তুত-বিষয়ের দিকেই তার নজর ছিল কিন্তু সেসময় উপত্যকায় কোন আঙ্গুর গাছ ছিল না। পরবর্তীকালে সেখানে আঙ্গুর গাছ রোপণ করা হয়।


title: চেরনোবিলের বিপর্যয়

text: পারমাণবিক দূষণ থেকে পরিবেশকে সংরক্ষণ করতে একটি বিশাল কংক্রীটের খোলসের মধ্যে দুর্ঘটনাতে ধ্বংস হয়ে যাওয়া চতুর্থ পারমাণবিক চুল্লীটিকে ছয় মাসের মধ্যে সম্পূর্ণ ভাবে ঢেকে ফেলা হয়। ওই অস্থায়ী নিরাপত্তাব্যবস্থাই এখন পর্যন্ত পারমাণবিক কেন্দ্রটির ধ্বংসাবশেষকে আটকে রাখার জন্য নির্মিত একমাত্র স্থাপনা। তবে বিশেষজ্ঞদের মতে, চেরনোবিলের ধ্বংসাবশেষে থাকা গলিত প্রায় ২০০ টন পরমাণু জ্বালানি থেকে যে ভয়াবহ তেজস্ক্রিয়তা ছড়িয়েছে তা হাজার বছরেও সম্পূর্ণ দূর হবে না। তাই এ পরমাণু জ্বালানি বাইরের পরিবেশের আওতামুক্ত রাখতে নতুন একটি নিরাপত্তা স্থাপনা নির্মাণের কাজ শুরু হয়েছে। উচ্চাভিলাষী স্থাপনাটির নির্মাণব্যয় ধরা হয়েছে ১৬০ কোটি ইউরো বা ২২১ কোটি ডলার ।


title: দ্য এজ অফ রিজন

text: এটা সম্পূর্ণ স্পষ্ট হয় যখন পাইন প্রথম অংশে খসড়া তৈরি করেন যদিও তিনি দ্বিতীয় অংশে উপস্থাপনে বলেছেন: পাইন পণ্ডিতদের মতে এডওয়ার্ড ডেভিডসন ও উইলিয়াম স্কিচ সম্ভবত ১৭৯৩ সালের শেষের দিকে প্রথম এক খন্ডে লিখেছিলেন কিন্তু পাইনের জীবনী ডেভিড হাওক ১৭৯৩ সালের শুরুর তারিখের পক্ষে যুক্তি দেন। এটাও স্পষ্ট নয় যে, পার্ট ১ এর একটি ফরাসি সংস্করণ প্রকাশিত হয়েছে কি না, ১৭৯৩ সালে ফ্রান্সিস ল্যানথেনস, ১৭৯৪ সালে ফরাসি ভাষায় দ্য এজ অফ রিজন অনুবাদ করেন। এটি প্রথম প্রকাশিত হয়েছিল ১৭৯৩ সালে ফ্রান্সে, কিন্তু তার বিবরণটি সঠিকভাবে চিহ্নিত করা হয়নি। বার্লু লন্ডনে ১৭৯৪ সালে দ্য এজ অফ রিজন পার্ট ১ এর প্রথম ইংরেজ সংস্করণটি প্রকাশ করেন, এটি কেবল মাত্র তিনটি পেন্সের জন্য বিক্রি করে।


title: রিপাবলিকান পার্টি (যুক্তরাষ্ট্র)

text: রিপাবলিকান পার্টির প্রথম অফিশিয়াল অধিবেশনের আয়োজন করা হয় ১৮৫৪ সালের জুলাই মাসের ৬ তারিখ মিশিগান অঙ্গরাজ্যের জ্যাকসন শহরে। ১৮৫৮ সালের মধ্যে রিপাবলিকান পার্টি উত্তরের সব অঙ্গরাজ্যগুলোতে নিজেদের আধিপত্য বিস্তার করতে শুরু করে। ১৮৬৯ সালের মার্কিন রাষ্ট্রপতি নির্বাচনে রিপাবলিকান পার্টি প্রথম ক্ষমতায় আসে। সেই নির্বাচনে রাষ্ট্রপতি হিসেবে অ্যাব্রাহাম লিংকন ক্ষমতায় আসীন হন। ক্ষমতায় আসার পরেই রিপাবলিকান দল তাদের দলের ঐক্যাবস্থান সংরক্ষণ, দাস-প্রথার সমাপ্তিকরণ, মার্কিন যুক্তরাষ্ট্রের গৃহযুদ্ধে অংশগ্রহণকারী সকল যোদ্ধাদের দেখাশোনা এবং গৃহযুদ্ধবিদ্ধস্থ মার্কিন যুক্তরাষ্ট্রের পুনঃনির্মাণের প্রতি মনোনিবেশ করে।


title: জিওফ আর্নল্ড

text: ২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সফরকারী অস্ট্রেলিয়ার বিপক্ষে অনুষ্ঠিত ঐ খেলায় গ্রেইম ওয়াটসনকে প্রথম বলেই বোল্ড করে অনন্য নজির গড়েন আর্নল্ড। এছাড়াও, ডেনিস অ্যামিস ওডিআইয়ের ইতিহাসে প্রথম সেঞ্চুরি হাঁকিয়েছিলেন। ঐ খেলায় ইংল্যান্ড ৬ উইকেটে জয় পেয়েছিল।


title: দ্য জাকার্তা পোস্ট

text: ১৯৮৩ সালের মার্চে ওয়ানান্দির অফিসের এক বৈঠকে সিনার হারাপানের স্টক শেয়ার, প্রকাশক সহ আরও অনেক বিষয়ের সিদ্ধাত গৃহীত হয়। পরের মাসের, ২৫শে এপ্রিলে, প্রথম সংস্করণ — ৮ পৃষ্ঠাসহ  — প্রকাশিত হয়। পত্রিকাটির প্রথম নিউজরুম ছিল "কম্পাস" পত্রিকার প্রাক্তন লন্ড্রি ঘর, একটি একতালা গুদামঘর; প্রথমদিকের কর্মচারীদেরকে মুদ্রণযন্ত্র ব্যবহার করে হাতেই এর নমুনা তৈরি করতে হতো। প্রথম কয়েক মাস ব্যাপী, লেখকগণ ইন্দোনেশীয় গণমাধ্যমে পূর্বপ্রকাশিত সব খবরাখবর ভাষান্তর করে ছাপাতেন, যা এরপর বিদেশী টেলিগ্রাম প্রতিষ্ঠানগুলো কিনে নিত। সম্পাদকদের মাঝে প্রকৃত সাংবাদিকতা বিরল ছিল কারণ সম্পাদকগণ প্রথম দিকে সুহারতোর সরকারের নিউ অর্ডারের ছাড়পত্র জটিলতায় জড়াতে চান নি।


title: টাপ স্কট

text: ১৮৮২ সালে প্রথমবারের মতো স্কটের উত্তরণ লক্ষ্য করা যায় ও ১৮৮২-৮৩ মৌসুমে ভিক্টোরিয়ার নিয়মিত খেলোয়াড় ছিলেন। মেলবোর্নে অনুষ্ঠিত ১৮৮৩-৮৪ মৌসুমের উদ্বোধনী খেলায় নিউ সাউথ ওয়েলসের বিপক্ষে হার না মানা ১১৪* রান তোলেন। তাঁর এই মনোমুগ্ধকর ইনিংসের ফলেই ১৮৮৪ সালে ইংল্যান্ড সফরের জন্য অস্ট্রেলিয়া দলে অন্তর্ভুক্ত হন তিনি। মাঝারিসারির ব্যাটসম্যান হিসেবে স্কট নিজেকে আন্তর্জাতিকমানের খেলোয়াড়ে রূপান্তরিত হন। সমগ্র খেলোয়াড়ী জীবনে তিনি চারটি প্রথম-শ্রেণীর শতরান করেন। তন্মধ্যে ১৮৮৪ সালে ওভালে অস্ট্রেলিয়ার পক্ষে করেন।


title: স্ট্রেঞ্জার থিংস

text:
প্রথম মৌসুমের গল্প শুরু হয় নভেম্বর ১৯৮৩-তে, যখন উইল বায়ার্সকে আপসাইড ডাউনের এক জীব অপহরণ করে, এবং তার মা, জয়েস বায়ার্স, এবং হকিন্সের পুলিশ প্রধান জিম হপার উইলের খোঁজ করা শুরু করে।
একই সময় "ইলেভেন" (এগারো) নামে এক সাইকোকাইনেটিক ক্ষমতা সম্পন্ন এক যুবতী সেই গবেষণাগার থেকে পালিয়ে যায় এবং উইলকে খুঁজে পাওয়ার জন্য উইলের বন্ধু মাইক, ডাস্টিন এবং লুকাসকে সহায়তা করে।এপ্রিল ২০১৮তে কার্যনির্বাহী প্রযোজক শন লেভি বলেন পূর্ববর্তী দুই মরশুমের মতই ডাফার ভ্রাতৃদ্বয় প্রথম দুটি পর্ব পরিচালনা করবেন, এবং তৃতীয় এবং চতুর্থ পর্বগুলি লেভি পরিচালনা করবেন। মরশুমের অন্য পর্বগুলির পরিচালক এখনো ঘোষণা করা হয়নি। তবে, লেভি এই ব্যাপারে নিশ্চিত করেছেন যে অ্যান্ড্রু স্ট্যানটন (যিনি দ্বিতীয় মরশুমের দুটি পর্ব পরিচালনা করেছিলেন) পুর্বনির্ধারিত কর্মসূচীর কারণে এই ধারাবিহিকের পরিচালনার কাজে ফেরত আসবেন না।


title: ফ্যান্টাসি (১৯৩৮-এর ম্যাগাজিন)

text: প্রথম মার্কিন কল্পবিজ্ঞান পত্রিকা, "অ্যামাজিং স্টোরিস" ১৯২৬ সালে প্রকাশের পরপরই যুক্তরাজ্য তা আমদানি করেছিল, মার্কিন বাজারের অন্যান্য পত্রিকাও প্রকাশের পরই যুক্তরাজ্যে পাওয়া যেত। যাইহোক ১৯৩৪ সালের পর্ব পর্যন্ত যুক্তরাজ্যে কোন কল্পবিজ্ঞান পত্রিকা প্রকাশ হয়নি, মূলত পিয়ারসনের "স্কুপস" প্রকাশের পূর্ব পর্যন্ত, যা ছিল কিশোরদের জন্য ট্যাবলয়েট ফরম্যাটের সাপ্তাহিক। শীঘ্রই হেইডেন ডিমক, "স্কুপস"-এর সম্পাদক, প্রাপ্তবয়স্কদের উপযোগী আরও পরিশীলিত গল্প পেতে শুরু করলেন; তিনি প্রাপ্তবয়স্কদের উপযোগী কাহিনীর দিকে পত্রিকার লক্ষ্য পরিবর্তন করলেন কিন্তু মাত্র বিশটি সংখ্যা প্রকাশের পর পিয়ারসন বিক্রি মন্দার জন্য পত্রিকাটি বন্ধ করে দেয়। "স্কুপস"-এর ব্যর্থতা ব্রিটিশ প্রকাশকদের এই বার্তা দিয়েছিল যে ব্রিটেনে কল্পবিজ্ঞান পত্রিকা চলবে না।


title: দ্য বিটল্‌স

text:
দ্য বিটল্‌স এর দ্বিতীয় স্টুডিও অ্যালবাম উইদ দ্য বিটল্‌স মুক্তি পায় ২২ নভেম্বর ১৯৬৩ সালে। এ অ্যালবামটির রেকর্ডিং চলেছে একই বছরের ১৮ জুলাই থেকে ২৩ অক্টোবর পর্যন্ত। এতে জর্জ হ্যারিসনের প্রথম কম্পোজিশান করা গানটি রয়েছে।
১৯৬৪ সালের ফেব্রুয়ারি মাসে দলটি ইংল্যান্ড ত্যাগ করে আন্তর্জাতিক পরিসরে কনসার্ট করার জন্য। তারা যুক্তরাষ্ট্রের এক টিভি অনুষ্ঠানে সঙ্গীত পরিবেশন করে । ৭৩ লক্ষ দর্শক— সে দেশের ৪০% মানুষ এ অনুষ্ঠান দেখেন। এর ফলে তাদের আন্তর্জাতিক খ্যাতি আরও বেড়ে যায়। জন লেনন পরিচিত ছিলেন "সুদর্শন বিটল" হিসেবে, পল ম্যাককার্টনি "মিষ্টি বিটল", জর্জ হ্যারিসন "শান্ত বিটল", ও রিঙ্গো স্টার "রসাত্নক বিটল" হিসেবে পরিচিত ছিলেন। এ হার্ড ডে’স নাইট ১৯৬৪ সালে মুক্তি পায়। এতে ব্যান্ডটি তাদের রক অ্যান্ড রোল ধারা অব্যাহত রাখে। এটি প্রকৃতপক্ষে বিটল্‌সের সদস্যদের অভিনীত কয়েকদিন আগের মুক্তি পাওয়া একই শিরোনামের একটি হাস্যরসাত্নক চলচিত্রের গানের অ্যালবাম। চলচিত্রটি আন্তর্জাতিক ভাবে প্রচন্ড জনপ্রিয় হয়। এ গানের অ্যালবামের রেকর্ডিং-এ জর্জ হ্যারিসন ব্যবহার করেন ১২ তারের রিকেনবেকার গীটারটি। একই বছরের একেবারে শেষভাগে, বড়দিনের আগে বিটল্‌স ফর সেল মুক্তি পায়। তারা সর্বমোট ১২ টি স্টুডিও অ্যালবাম প্রকাশ করে। তাদের সর্বশেষ অ্যালবাম 'লেট ইট বি' ১৯৭০ সালের মে মাসে মুক্তি পায়। ১৯৬০ দশক পুরটুকুই দ্য বিটল্‌স বিশ্ব সঙ্গীতজগতে রাজত্ব করেছে।
দ্য বিটল্‌স-এর ভাঙ্গনের পেছনে একাধিক কারণ ছিল। মূলত ব্যক্তিগত মতের অমিলের রেশ ধরেই ১৯৬৮ সাল থেকে তাদের দলে ভাঙ্গনের সূত্রপাত হয়। ১৯৭০ সালে 'দ্য বিটল্‌স-এর আনুষ্ঠানিক ভাঙ্গন হয়। ভাঙ্গনের পর চার বিটল ব্যক্তিগত সঙ্গীত ক্যারিয়ারে প্রবেশ করেন। ১৯৮০ সালে জন লেনন-এর মৃত্যর পর ১৯৯৪ সালে বাকি তিন বিটল একত্রিত হয়েছিলেন।


title: টপস্ ইন সায়েন্স ফিকশন

text: প্রথম সংখ্যাটি প্রকাশিত হয় ১৯৫৩ সালের বসন্তে এবং তা সম্পাদনা করেছিলেন জ্যাক অ'সুলিভান। প্রচ্ছদটি ছিল ১৯৪২ সালে আলেকজান্ডার লেইডেনফ্রস্ট এর করা "প্লানেট স্টোরি"র প্রচ্ছদের পুনঃর্মুদ্রণ। কাহিনির মধ্যে ছিল আইজাক আসিমভের "ব্ল্যাক ফ্রেয়ার অব দ্য ফ্লেম" এবং রে ব্রডবেরির "দ্য মিলিয়ন ইয়ার পিকনিক" - যা তার "মারসিয়ান ক্রনিকলস" সিরিজের প্রথম গল্প। অঙ্গসজ্জায় ছিল ক্যালি ফ্রেয়াস এর প্রথম দিকের কিছু মৌলিক আর্টওয়ার্ক। সংখ্যাটির সাফল্য ছিল মধ্যম, পত্রিকার পরিবেশকরা রেইস কে পত্রিকাটির পরিবেশনায় সমস্যা হচ্ছিল বলে অভিযোগ করছিলেন, রেইস তাই দ্বিতীয় সংখ্যা ডাইজেস্ট ফরম্যাটে প্রকাশ করেন: ডাইজেস্ট গুলো পাল্পের তুলনায় জনপ্রিয় ছিল, দু এক বছরের মধ্যেই সমগ্র্ বাজার দখল করে ফেলেছিল। দ্বিতীয় সংখ্যার তারিখ ছিল ফল ১৯৫৩; প্রচ্ছদ করেছিলেন ফ্রেয়াস, রে ব্রডবেরি এবং লিগ ব্রাকেট এর "লরেল অব দ্য রেড মিস্ট" অবলম্বনে। ফ্রেয়াস গল্পটির ভেতরের ছবিও এঁকেছিলেন, পরে মন্তব্য করেছিলেন যে তিনি ফলাফল দেখে খুবই সন্তষ্ট, "এটি আবার নতুন করে আঁকা অসম্ভব, কারণ এটি ছিল যাদুর মত"। দ্বিতীয় সংখ্যার ভেতরের ছবি আঁকার জন্য এমস যোগ দেন; কাহিনির মধ্যে ছিল ফ্রেড্ররিখ ব্রাউন এবং হোরেস গোল্ডের লেখা গল্প। যাইহোক, এই সংখ্যাটি শুধুমাত্র সীমিত সংখ্যক পরিবেশক পেয়েছিল এবং রেইস পত্রিকাটি বন্ধ করার সিদ্ধান্ত নেন।


title: ফ্রেন্ডস্

text: ফ্রেন্ডস্ একটি আমেরিকান টেলিভিশন ভ্রান্তিবিলাস, ডেভিড ক্রেন এবং মার্টা কাফম্যান দ্বারা নির্মিত, যা ২২ সেপ্টেম্বর ১৯৯৪ থেকে ৬ মে ২০০৪ পর্যন্ত এনবিসিতে দশ সিজন ধরে সম্প্রচারিত হয়। জেনিফার অ্যানিস্টন, কর্টনি কক্স, লিসা কুড্রো, ম্যাট লেব্লাঙ্ক, ম্যাথিউ পেরি, ডেভিড শুইমার অভিনীত পাঁচমিশেলি অভিনেতাদের নিয়ে, এটি ম্যানহাটনে বসবাসকারী প্রায় ছয় ২০-৩০ বর্ষী কিছু বন্ধুর ইতিকথা। এই সিরিজটি ওয়ার্নার ব্রাদার্স টেলিভিশনের সহযোগিতায় ব্রাইট/কাফম্যান/ক্রেন প্রোডাক্শন্স দ্বারা প্রযোজিত হয় । মূল কার্যনির্বাহী প্রযোজকরা হলেন কেভিন এস ব্রাইট, মার্টা কাফম্যান এবং ডেভিড ক্রেন।


title: ১৮৯৭ আসাম ভূমিকম্প

text: গোয়ালপাড়ায়, এর ফলে ব্রহ্মপুত্রের পানি এসে জোয়ারের সৃষ্টি করে। এর তীরবর্তী শহরটির বাজার ধ্বংস করে দেয়। নলবাড়িতে, ভূকম্পন ও জলতরঙ্গ দেখতে পাওয়া গিয়েছিল। গুয়াহাটিতে, ভূমিকম্প তিন মিনিট পর্যন্ত ছিল। ব্রহ্মপুত্রের পানি ৭.৬ ফুট ফুলেফেপে উঠেছিল। ভূমিকম্পে উমানন্দ দ্বীপ মন্দির ও রেললাইনের ক্ষতি হয়। ৫ জন লোক মৃত্যুবরণ করে। নগাঁওয়ে, প্রতিটি ইটের বাড়ি ভেঙ্গে পড়েছিল, যেখানে ঐতিহ্যগতভাবে বানানো কাঠের বাড়ি যেগুলোর ছাঁদ ঘাসের তৈরি, সেগুলো ও বেঁকে যায়। ছোট ছোট অনেক ফাটল/আগ্নেয়গিরি দেখতে পাওয়া গিয়েছিল এবং রাস্তাঘাট গাড়ি চলাচলে অযোগ্য হয়ে পড়েছিল।


title: ইরান

text: ইরানের পর্বতগুলি একটি সক্রিয় ভূমিকম্প এলাকার উপর অবস্থিত, এবং প্রতি বছর এখানে বহু ছোট আকারের ভূমিকম্প হয়। বড় আকারের ভূমিকম্প কিছুদিন পর পরই ঘটে এবং বিপুল ক্ষয়ক্ষতি ও প্রাণহানির কারণ হয়ে দাঁড়ায়। ১৮শ শতকে ভূমিকম্পের কারণে উত্তর-পশ্চিমাঞ্চলের তাবরিজ শহর দুইবার মাটিতে মিশে যায় এবং প্রতিবার প্রায় ৪০,০০০ করে লোক মারা যায়। ২০শ শতকের মধ্যভাগ থেকে দেশটিতে অনেকগুলি বড় আকারের ভূমিকম্প ঘটেছে যাতে হাজার হাজার লোকের প্রাণহানি ঘটেছে। ১৯৯০ সালের জুনে আলবোর্জ ও জগ্রোসের মিলনস্থলে একটি ভয়াবহ ভূমিকম্পে প্রায় ৩৭,০০০ লোক মারা যান। ২০০৩ সালের ডিসেম্বরে দক্ষিণ ইরানে এক ভূমিকম্পে প্রাচীন নগরী বামের অধিকাংশ ধ্বংস হয়ে যায় এবং প্রায় ৩০,০০০ লোক মারা যান। ইরানের অনেকগুলি পর্বত আগ্নেয়। এদের মধ্যে কেবল দামভান্দ পর্বত ও দক্ষিণ-পূর্ব ইরানের কুহে তাফতান সক্রিয় আগ্নেয়গিরি; এদের চূড়ার কাছে কিছু সময় পর পর গ্যাস নিঃসরিত হয়।


title: ইরানের ভূগোল


title: প্রজাতন্ত্র চত্বর, ইয়েরেভান

text: এপ্রিল ১৭ থেকে ২৩, ২০১৮ পর্যন্ত বড় বিক্ষোভ রিপাবলিকান স্কয়ারে নিকোল পশিয়ানে নেতৃত্বাধীন নতুন নির্বাচিত প্রধানমন্ত্রী সেরহ্ সার্জসন সরকারের বিরুদ্ধে অনুষ্ঠিত হয়। ২২ এপ্রিল, বিরোধী দলীয় নেতা পশিকিনকে গ্রেফতারের পর, বোমাটিতে পুলিশ বাহিনী নিয়োজিত ছিল। বিক্ষোভকারীদের কয়েক ডজন বর্গক্ষেত্র থেকে আটক রাখা হয়। সন্ধ্যায়, মোট ১১৫,০০০ বিক্ষোভকারীরা পুরো বর্গ এবং কাছাকাছি রাস্তায় ভরা। পরের দিন, ২৩ শে এপ্রিল, সার্গসিয়ান পদত্যাগের পর, এটি গণ সমাবেশের কেন্দ্র হয়ে ওঠে। এপ্রিল ২৪ তারিখে আর্মেনীয় গণহত্যা স্মরণ দিবস, বর্ষার এবং এর পাশে সড়কটি পরিষ্কার করতে কয়েক ডজন বিক্ষোভ একত্রিত হয়েছিল।


title: ১৯৭০ টংহাই ভূমিকম্প

text: ১৯৭০ সালের টংহাই ঘটনার মত দক্ষিণ-পূর্ব ইউনানের ভূমিকম্পগুলো প্রদেশের অন্যান্য অংশের চেয়ে কম ঘন হয়। রেড রিভার ফল্ট লাইনের উপর সংঘটিত হওয়া ভূমিকম্পটিতে সামগ্রিকভাবে সিসমোলোজিকাল প্রক্রিয়ার অভাব রয়েছে। ১৯৬২ সালের ভূতত্ত্ব মন্ত্রণালয়ের প্রতিবেতন অনুযায়ী রেড রিভার ভূমিকম্প সাধারণত উচ্চ কোণে বৃদ্ধি পায়। সেখানকার পাললিক শিলা গুলো প্লাইস্টোসিন এবং হলোসিন যুগে গঠিত হওয়া বেশ কিছু বড় ভূমিকম্প নির্দেশ করে। ১৭০০ সাল থেকে ভূকম্পনটির আগ পর্যন্ত এই ফল্ট লাইনের উপর রিখটার স্কেলে ৭ মাত্রার চেয়ে বড় কোন ভূমিকম্প হয়নি, তাই এই ফল্ট লাইন কে “মৃত” বলা হত। ১৯৭০ সালের টংহাই ভূমিকম্পের পর থেকে মনে করা হয় যে জাপান মেডিয়ান টেকটোনিক লাইনের মত রেড রিভার ফল্ট লাইন টি একটি বড় সিসমিক গ্যাপ অতিক্রম করছে, যেখানে ৭০০ সালের পর থেকে উল্লেখযোগ্য কোন ভূকম্পন না হলেও হলোসিন যুগে বিশাল ভাবে ঘটতে দেখা যায়।


title: ২০০৫-এর কাশ্মীর ভূমিকম্প

text: কাশ্মির ভূমিকম্প ২০০৫ হচ্ছে পাকিস্তান নিয়ন্ত্রিত কাশ্মিরে এবং পাকিস্তানের উত্তর পশ্চিম সীমান্ত প্রদেশের মুজাফফরাবাদ শহরে সংঘটিত একটি ভূমিকম্প। ২০০৫ সালের ৮ অক্টোবর পাকিস্তানের স্থানীয় সময় ৮টা ৫২ মিনিট ও ৩৭ সেকেন্ডে (গ্রিনিচ মান সময়: ০৩:৫২:৩৭) ভূমিকম্পটি সংঘটিত হয়। রিখটার স্কেলে ভূমিকম্পটির মাত্রা ছিলো ৭.৬, যা ১৯০৬ সালে সান ফ্রান্সিসকো, ও ২০০১ সালে গুজরাটে সংঘটিত প্রলয়ংকারী ভূমিকম্পের সমান। এ বছরের ৮ নভেম্বর পর্যন্ত সরকারি হিসাব অনুসারে এ ভূমিকম্পে মৃতের সংখ্যা প্রায় ৭৯,০০০, ভারত নিয়ন্ত্রিত কাশ্মিরে মৃতের সংখ্যা আরো প্রায় ১,৪০০, এবং আফগানিস্তানে ৪ জন। এছাড়া হতাহতের ঘটনা ছাড়াও এই ভূমিকম্পের ফলে বিশাল পরিমাণ অবকাঠামো ধ্বংসপ্রাপ্ত হয়।


title: ভূমিকম্প

text:
১৯১৮ খ্রিস্টাব্দে বাংলাদেশের শ্রীমঙ্গলে ৭.৬ মাত্রার ভূমিকম্প হয় এবং ২০০৭ খ্রিস্টাব্দের নভেম্বর মাসে হয় ৬.০ মাত্রার ভূমিকম্প। এমনকি বাংলাদেশ প্রকৌশল বিশ্ববিদ্যালয়ের (BUET) মানমন্দিরে জানুয়ারি ২০০৬ থেকে মে ২০০৯ পর্যন্ত ৪ বছরে, রিখটার স্কেলে ৪ মাত্রার ৮৬টি ভূ-কম্পন নথিভুক্ত করা হয়। এই সময়ের মধ্যে ৫ মাত্রার চারটি ভূ-কম্পনও ধরা পড়ে। বাংলাদেশ আবহাওয়া অধিদপ্তরের মানমন্দিরে মে ২০০৭ থেকে জুলাই ২০০৮ পর্যন্ত কমপক্ষে ৯০টি ভূ-কম্পন নথিভুক্ত করা হয়, তন্মধ্যে ৯টিরই রিখটার স্কেলে মাত্রা ছিলো ৫-এর উপরে, এবং সেগুলোর ৯৫%-এরই উৎপত্তিস্থল ছিলো ঢাকা শহরের ৬০০ কিলোমিটারের মধ্যে। অতীতের এসব রেকর্ড থেকে দেখা যায় ভূমিকম্পের মাত্রা না বাড়লেও ১৯৬০ খ্রিস্টাব্দের পর থেকে ভূমিকম্প সংঘটনের হার বেড়েছে, অর্থাৎ ঘন ঘন স্বল্প মাত্রার ভূমিকম্প হচ্ছে। মতবিরোধ থাকলেও অনেক ভূতাত্ত্বিক ছোট ছোট ভূমিকম্প সংঘটন বড় ধরনের ভূমিকম্পের পূর্বাভাস বলে উল্লেখ করেন। অতীতের এসব রেকর্ডকে প্রাধান্য দিয়ে গবেষকরা জানিয়েছেন যে কোনও সময় বাংলাদেশে রিখটার স্কেলে ৮ মাত্রার ভূমিকম্প আঘাত হানতে পারে।
বুয়েটের গবেষকদের প্রস্তুতকৃত ভূ-কম্পন-এলাকাভিত্তিক মানচিত্রে দেখা যায়, বাংলাদেশের ৪৩% এলাকা ভূমিকম্পের উচ্চমাত্রার ঝুঁকিতে (জোন-১), ৪১% এলাকা মধ্যম (জোন-২) এবং ১৬% এলাকা নিম্ন ঝুঁকিতে (জোন-৩) রয়েছে। যেখানে ১৯৯৩ খ্রিস্টাব্দের ভূ-কম্পন মানচিত্রে ২৬% উচ্চ, ৩৮% মধ্যম এবং ৩৬% নিম্ন ঝুঁকিতে ছিলো। নতুন মানচিত্র অনুযায়ী, মাত্রাভেদে বাংলাদেশের বিভিন্ন এলাকার অবস্থান নিম্নরূপ: